Vreme 1470 - Svet u kome zivimo: Ratovi protiv dece\nPOVRATAK IZ ŠKOLE: Mosul\nProcenjuje se da svako peto dete na svetu živi u području zahvaćenom konfliktom. Ovaj broj veći je nego ikada u poslednje dve decenije\n"U Avganistanu, smrt može da dođe svakoga dana. Tamo se vrlo lako možeš naći u situaciji da ubijaš ljude i uništavaš tuđe porodice", rekao je šesnaestogodišnji Azfar koji se, na putu da se pridruži bratu u Francuskoj, našao u Beogradu.\nAzfar je samo jedan od stotina hiljada dece koja su, sama ili sa porodicama, napustila svoje zemlje porekla i uputila se u potragu za bezbednim i dostojanstvenim životom. Preko Balkanske rute u evropske zemlje tokom prethodnih godina pristigle su i nastavljaju da pristižu brojne izbeglice iz Sirije, Iraka, Avganistana i Pakistana bežeći od rata, nasilja i posledica delovanja brojnih oružanih grupa. Preko Italije i Španije, u Evropu iz istih razloga pristižu i izbeglice iz Sudana, Somalije, Nigerije i ostalih afričkih zemalja zahvaćenih konfliktima. Trećina ovih izbeglica su deca. Sa njima do Evrope stižu i njihove priče i iskustva o nasilju koje su pretrpela. Zemlje u koje pristižu suočavaju se sa izazovom da razumeju i prihvate ta iskustva. Vode se usijane debate o tome da li i na koji način im treba pružiti podršku. Za mnoge od njih, nažalost, putovanje se prekida i pre dolaska u Evropu ili se pak završava povratkom u zemlju porekla ili neku drugu državu koja za njih nije bezbedna.\nMnoga deca, međutim, nisu uspela ni da započnu putovanje do mesta gde se nadaju da će naći sigurnost, već ostaju da žive izložena nasilju, nevidljiva i bez dovoljno podrške.\nProcenjuje se da svako peto dete na svetu živi u području zahvaćenom konfliktom. Ovaj broj veći je nego ikada u poslednje dve decenije, kaže se u izveštaju "Stop ratu nad decom" koji je nedavno objavila međunarodna organizacija "Save the Children". Koristeći dostupne podatke iz 2017. i postojeće modele procena posledica konflikata, izveštaj prikazuje situaciju u kojoj se nalaze deca ugrožena oružanim sukobima i analizira trendove u rasprostranjenosti oružanog nasilja u skorašnjoj istoriji.\nJedan od razloga za porast broja dece ugrožene konfliktima jeste promena u prirodi konflikata. Broj građanskih ratova i oružanih sukoba koji se vode unutar država je u porastu, kao i broj oružanih grupa. Konflikti su sve dugotrajniji, mirovni pregovori najčešće vode do situacija u kojima se gube oštre granice između rata i primirja, dok se borbe neretko vode u urbanom okruženju.\nRat u Siriji traje duže nego Drugi svetski rat, dok su u napadima na Mosul i Mogadiš domovi civila, škole i bolnice bili na prvoj liniji fronta. Najveći broj dece ugrožene konfliktom – 195 miliona – živi u Aziji, najviše u Indiji, Pakistanu, Bangladešu i Filipinima. Procenjuje se da 142 miliona dece u svetu živi u neposrednoj blizini konflikata najvećeg intenziteta gde su izložena znatno većem nasilju. U 2017. ovo je bila svakodnevica za 90 odsto dece u Jemenu, 70 odsto dece u Siriji i 60 odsto dece u Somaliji. Osim ove tri zemlje, u grupu zemalja gde su dečiji životi najviše ugroženi svrstavaju se i Avganistan, Južni Sudan, Centralnoafrička Republika, Demokratska Republika Kongo, Irak, Mali i Nigerija. U tim zemljama zabeležen je najveći broj izgubljenih života i slučajeva teških kršenja prava dece, dok je procenat dece koja su u riziku od nasilja znatno veći od procenta dece koja žive u bezbednijim oblastima.\nIZGUBLJENI ŽIVOTI I USKRAĆENO DETINJSTVO\nKako izgleda život dece u oblastima zahvaćenim konfliktom? O tome, osim priča zabeleženih iz prve ruke, govore izveštaji o teškim kršenjima prava dece koje putem instrumenta razvijenog 2005. godine, a kroz UN agencije i institucije u pojedinačnim zemljama, beleži Savet bezbednosti Ujedinjenih nacija. U 2017. zabeleženo je preko 25,000 slučajeva teških povreda prava dece. U odnosu na 2010. broj dece koja žive u oblastima zahvaćenim konfliktom porastao je 37 odsto, dok je broj zabeleženih teških povreda dečijih prava porastao čak 174 odsto. Iako mehanizam praćenja nije savršen i broj povreda prava može biti veći, podaci ilustruju trend porasta nasilja i govore o važnosti reagovanja kako bi se deca zaštitila.\nViše od 10.000 dece izgubilo je život ili je osakaćeno u ratnim dejstvima. Ovaj broj uključuje decu koja su bila žrtve bombardovanja, granatiranja, mina, ali i decu koja su izgubila život jer su regrutovana kao vojnici ili za samoubilačke misije – porast broja dece regrutovane za samoubilačke misije zabeležen je posebno u Avganistanu i Nigeriji.\n"U Avganistanu, ekstremisti regrutuju dečake da se bore sa njima, a pošto znaju da je decom lako manipulisati, koriste ih i da prenose narkotike. Neki od dečaka se vrate u selo nakon što su boravili sa ekstremistima, i sami postanu ekstremisti", rekao je Azfar iz Avganistana.\nOružane grupe regrutovale su više od 8000 dečaka i devojčica. Iako vid učešća može da se razlikuje, regrutacija najčešće znači da su deca primorana da vrše nasilje, svedoče mu i sama ga podnose. Posledice takvog načina života su dugotrajne, a povratak te dece u normalan život vrlo težak. Regrutacija i boravak sa oružanim grupama najčešće podrazumevaju i seksualno nasilje, posebno kada su u pitanju devojčice.\n"Otac nas je napustio i nismo mogli da preživimo, te sam bila primorana da se pridružim oružanoj grupi", svedočila je za "Save the Children" Masika iz DR Konga. Na putu do kampa Masika je silovana, te se vratila u selo da bi odmah nakon oporavka otišla i pridružila se vojsci. "Vojnici su me primoravali da im pružam seksualne usluge", rekla je Masika.\nSeksualno nasilje je, slažu se humanitarne agencije, veoma rasprostranjeno u konfliktima, ali najčešće prolazi neprijavljeno i nezabeleženo. Slučajevi koji jesu zabeleženi uključuju i silovanja devojčica mlađih od deset godina, kao i silovanja i ubistva pred porodicama žrtava. Seksualnom nasilju često prethodi i otmica. U 2017. godini zabeleženo je preko 2500 otmica dece, od čega je preko 1500 dece oteto samo u Somaliji. Najveći broj otete dece postane žrtva nasilja – retko kada se vrate kućama, čak i ako imaju domove u koje bi mogla da se vrate. U zonama konflikta, deca često ostaju bez bezbednog mesta. U toku 2017. zabeleženo je više od 1400 napada na škole. Napadi na škole često su povezani sa seksualnim nasiljem jer su mete posebno devojčice, sa ciljem da se obeshrabre i prestanu da se obrazuju. Osim škola, oružane grupe svesno za mete biraju bolnice i bolničko osoblje – u Južnom Sudanu usled rasplamsavanja sukoba zatvorena je petina ukupnog broja bolnica, dok je većina onih koje su preostale nastavila da radi sa vrlo ograničenim kapacitetima.\nU novembru ove godine obeležava se trideseta godišnjica Konvencije Ujedinjenih nacija o pravima deteta, dokumenta koji je potpisalo 196 zemalja priznajući svakom detetu pravo na dostojanstven život i samoostvarenje, obavezujući se da obezbede ostvarenje dečijih prava propisana Konvencijom. Tu godišnjicu deca koja žive u područjima zahvaćenim konfliktom, pokazuje izveštaj "Stop ratu protiv dece", dočekuju u situaciji koja postaje sve gora.\nRazlog ne leži u tome što dečija prava nisu dovoljno prepoznata ili ne postoje pravni mehanizmi i međunarodni standardi zaštite, već u tome što akteri – kako zvanične vojske tako i pojedinačne oružane grupe, kako pojedinačne države tako i međunarodne institucije – ne poštuju prava, međunarodne zakone i sporazume, niti uvažavaju standarde zaštite dece u sukobima. Ratni zločini, od upotrebe hemijskog oružja do silovanja kao sredstva rata, prolaze nekažnjeno, a humanitarna pomoć se sve češće uskraćuje ili se koristi kao sredstvo rata. Zaštita dece u svim situacijama, pa i u situaciji konflikta, moralni je imperativ čovečanstva, ali ne samo to. Mehanizmi i standardi zaštite dece koje je međunarodna zajednica uz velike napore gradila desetinama godina suštinski su važno nasleđe, rezultat učenja na primerima strašnih ratnih iskustava iz dvadesetog veka i deo šireg vrednosnog sistema od kojeg zavisi bezbednost svih stanovnika planete.


Prikrivana istorija: Pokolj Bugara nad srpskim narodom u Prvom svetskom ratu - JuGmedia\nLESKOVAC/SURDULICA – Pod Bugarskom okupacijom u Prvom svetskom ratu stradalo je na desetine hiljada ljudi na jugu Srbije. Samo u Surdulici je ubijeno između 10.000 i 30.000 ljudi 1915. godine, dok su Bugari u Arapovoj dolini dve godine kasnije pobili veliki broj Leskovčana, a tačan broj nikada nije ustanovljen.\nBugari su pokuašali da izvrše genocid nad Srpskim narodom a istorija je do sada ostala nema, rečeno je danas u leskovačkom Narodnom muzeju prilikom najave velikog naučnog skupa i izložbe pod nazivom „Bugarska okupacija juga Srbije u Prvom svetskom ratu“.\n„Cilj da se osvetle događaji i zverstva o kojima se decenijama malo govorilo” istakao je istoričar Dejan Antić sa niškog Filološkog fakulteta i jedan od inicijatora ovog naučnog skupa.\nNjemu će prisustvovati eminetni istoričari iz Srbije, Amerike, Rusije i Švajcarske, 29. oktobra u Surdulici i 30 i 31. oktobra u Leskovcu. Učešće je prijavilo 42 istoričara i naučnika.\n„O zverstvima Bugara na ovim prostorima se jako malo govorilo. Postoje istoričari koji i danas smatraju da ovu temu ne treba otvarati, ali ne želimo da gazimo po svojim žrtvama“ istakao je istoričar Antić.\nPokolj se odvijao tokom noći, u Surdulici je bio na snazi strogi policijski čas, noću su ljudi ostajali u kućama dok su pijani bugarski vojnici sprovodili krvave orgije na nedužnom srpskom stanovništvu. Nikada nije utvrđen broj stradalih Srba od novembra 1915. godine do februara 1916. godine ali brojke se kreću od 2.000 do 4.000 masakriranih Srba iz Leskovca i južne Srbije.\n„Surdulica je ostala simbol najvećeg stradanja Srba u 20. veku. Arčibald Rajs i Vilijam Drajton u svojim istorijskim spisima iz tog vremena govore o brojci između 150.000 i 180.000 Srba sa juga Srbije koji su prošli kroz Surdulicu. Samo je između 10.000 i 30.000 civila ubijeno na zverski način u tom mestu“ objasnio je istoričar leskovačkogh Narodnog muzeja Velibor Trajković.\nToliko su gnusna zlodela bugarskih okupatora bila da su dobila i svoje knjige štamapne čak u Danskoj u kojima se govori o do tada nezabeleženom stradanju nekog evropskog naroda u 20. veku.\nNakon naučnog skupa ovaj projekat će se nastaviti izložbom, planiranom za kraj novembra, gde će pored svakodnevnog života pod bugarskom okupacijom, biti i fotografije južnjaka koji su sa srpskom vojskom prešli Albaniju i ratovali na Solunskom frontu, kao i onih koji su se rausli po mediteranu.


Naslovna » Izlasci » Beogradski dani inženjera 2015 od 12. do 16. marta\nNeko drugi 24. februar 2015. Izlasci Postavite komentar\nCilj je da se studentima tehničko-tehnoloških i prirodno-matematičkih fakulteta Univerziteta u Beogradu pruži mogućnost da iskažu svoje veštine i sposobnosti učestvujući na lokalnom inženjerskom takmičenju u dve kategorije – Timskom dizajnu i Studiji slučaja. Ova smotra biće održana osmi put zaredom, u organizaciji Udruženja studenata tehnike BEST Beograd.\n– Smatram da Beogradski dani inženjera pružaju izvanrednu priliku mladim kolegama da primene svoja znanja u realnom okruženju i da pokažu svoje sposobnosti. To je sjajna mogućnost da osete izazove profesije koju su odabrali. Značaj ovog projekta se ogleda i u povezivanju mladih stručnjaka sa predstavnicima domaće privrede, podstičući njihovo zaposlenje u Srbiji – izjavila je prof. dr Ivanka Popović, prorektor za nauku Univerziteta u Beogradu.\nPobednici lokalnog nivoa, kvalifikovaće se za učešće na regionalnom EBEC Balkan takmičenju koje će ove godine biti održano u Beogradu, od 7. do 11. maja. Studenti koji osvoje prvo mesto u ovoj rundi, odlaze na finalno evropsko inženjersko takmičenje koje će se održati u Portu.\nU okviru takmičenja Beogradski dani inženjera, biće organizovane Open Space Tehnology interaktivne radionice, gde će studenti imati priliku da diskutuju sa predstavnicima kompanija i rade na rešavanju aktuelnih problema sa kojima se kompanije danas suočavaju.\nZa više informacija o događaju i načinu prijavljivanja posetite sajt udruženja studenata. Ulaz na EBEC biće besplatan. (danubeogradu.rs)\nTagovibeogradski dani inženjera dub izlasci studenti univerzitet u beogradu vesti za dž\nPrethodni Konferencija Technology & Innovation Arena 2015\nSledeći Galerija Beogradske tvrđave: Počinje nova sezona


pink.rs | DODIK: RS ne sprovodi operativni plan secesije, ali ako nema dogovora miran razlaz je rešenje\nSrpski član Predsedništva BiH i lider Saveza nezavisnih socijaldemokrata (SNSD) Milorad Dodik izjavio je u Narodnoj skupštini Republike Srpske da se "u RS se ne sprovodi operativini proces secesije ;kao što mnogi hoće da prikažu".\n"Mi ne preduzimamo nijedan korak povezan sa secesijom, ne preduzimamo nijedan korak koji bi išao ka tome da se ugrozi teritorijalni integritet BiH, ali ono što mi radimo jeste da želimo da razgovaramo", kazao je Dodik.\nOn je dodao da ako svi razgovori ne budu uspeli, kao što nisu do sada, "onda je logično da se razgovara o tome šta onda".\n"Onda je časnije, moralnije, ljudskije, patriotski pozivati na to da se mirnim putem razidjemo ako ne možemo ni ovako tesno da živimo. Onda je to bolja varijanta nego da vodimo bilo kakav sukob ili rat", kazao je Dodik.\nDodik je dalje kazao da se desilo "mnogo prevara u sprovodjenju Dejtonskog sporazuma" i da je "medjunarodni pravni poredak dodatno srušen i urušen".\n"Ponekad veoma deprimirajuće deluje da se pozovete na medjunarodne norme i ugovore kakav je Dejtonski sporazum. BiH je otišla na put koji još može delimično da se vrati. Najveći srpski interes bi bio da možda ne raspravljamo o ovome na način kako to činimo nego da pustimo taj put", istakao je Dodik.\nPrema njegovim rečima, SAD su se opredelile da sve vreme podržavaju Bošnjake koji "zagovaraju priču o gradjanskom uredjenju države".\nGovoreći o svojim sastancima s predstavnicima zemalja EU, ;naveo je da su neki od njih istakli da BiH nikada neće ući u EU dok se ne ukine odredba o konstitutivnosti naroda u BiH.\n"Dakle, sve ovo što sada radimo je neka vrsta prevare u koju mi polako ulazimo i u kojoj mi dajemo sve više sebe. Nike baš tako bezazleno poredjano 14 prioriteta, pogotovo nije bezazlena priča o njima i prioritetima u okviru njih", naveo je Dodik.\nKlub SNSD-a u Narodnoj skupštini Republike Srpske predložio je nekoliko zaključak u okviru tačke dnevnog reda "Inicijativa za razgovor i dijalog izmedju strana Republike Srpske i Federacije BiH, kao i tri konstitutivna naroda Srba, Hrvata i Bošnjaka o mogućim rešenjima za BiH", što je predlog Kluba poslanika SNSD-a.\n"Narodna skupština RS konstatuje da od potpisivanja Opšteg sporazuma za mir u BiH došlo do nedopustivog prekrajanja i kršenja sporazuma, naročito Aneksa 4 Ustava BiH", navodi se u jednom od predloženih zaključaka, koje je pročitao poslanik Igor Žunić.\nU drugom zaključku se navodi da "Narodna skupština RS konstatuje da Republika Srpska ugovorna strana i da prava i obaveze RS prositiču iz medjunarodnog ugovora Opšteg okvirnog sporazuma za mir u BiH".\n"Narodna skupština RS naglašava da se BiH sastoji od dva entiteta: Republike Srpkse i Federacije BiH, kao i tri konstitutuvna naroda: Srba, Hrvata i Bošnjaka. Narodna skupština RS kao nosilac suvereniteta prihvata samo entitete i konstitutivne narode u BIH", piše u jednom od predloženih zaključaka.\nDodik: Komšić ne propusta priliku da izblamira sebe i BiH\nDodik: SPC je čuvar srpskog identiteta i jezika\nDodik: BiH nema šansu kao zemlja, uvek je bilo tako


U skladu sa novim mjerama koje je donio Tim za zaštitu i spašavanje Bijelo Polje, a u cilju doprinosa borbi protiv širenja virusa COVID-19, radnici DOO Komunalno "Lim" pored dezinfekcije javnih površina, svakodnevno vrše i dezinfekciju komunalnih posuda za odlaganje otpada.\nIzvršni direktor DOO Komunalno “Lim”, Radenko Vujošević, kazao je da zaposleni u tom preduzeću već šest dana svakodnevno vrše dezinfekciju komunalnih posuda na cijeloj teritoriji bjelopoljske opštine.\n“Posebno smo fokusirani na centralni dio grada, gdje se komunalne posude najviše i pune, a i gdje se najveći broj puta tokom dana i prazne. Dezinfekcija se vrši krečom u prahu koji se pokazao kao veoma efikasno dezinfekciono sredstvo pogotovo kada su u pitanju komunalne posude i prostor oko njih, a jako je važno i to što taj preparat ne predstavlja nikakvu opasnost po zdravlje građana, odnosno korisnika naših usluga”, naveo je Vujošević.\nIako iz DOO Komunalno “Lim” ukazuju građanima u kom periodu da odlažu komunalni otpad, oni to uglavnom čine kada imaju potrebu za tim.\n“Mi imamo planove odvoza i sakupljanja otpada, ali imamo razumijevanja za naše građane, naročito u ovako teškim trenucima. Pojačali smo aktivnosti na pražnjenju komunalnih posuda, tako da djelujemo i van onog plana koji se inače primjenjuje”, rekao je Vujošević.\nNapomenuo je i da ostaju isti termini odvoza, odnosno sakupljanja otpada od kuće do kuće.\n“Moram naglasiti da je to za nas najzahtjevniji način sakupljanja otpada, najviše oduzima vremena, ali ga primjenjujemo jer na određenim javnim površinama u određenim djelovima grada nemamo mogućnost postavljanja komunalnih posuda”, rekao je izvršni direktor DOO Komunalno “Lim”, apelujući na građane da prilikom odlaganja otpada iz domaćinstva obavezno zatvaraju kese u kojima se otpad nalazi.\nVujošević je napomenuo i da su radnici DOO Komunalno “Lim” svakodnevno angažovani na dezinfekciji javnih površina, takođe u skladu sa preporukama Ministarstva zdravlja, Instituta za javno zdravlje, Nacionalnog koordinacionog tima, kao i opštinskog Tima za zaštitu i spašavanja.\n“Za te aktivnosti koristimo tri cisterne, a dezinfekcija se vrši vodom koju preuzimamo sa glavnog gradskog vodovoda, a koja prema navodima stručnjaka sadrži dovoljnu količinu rezidualnog - slobodnog hlora da se može vršiti efikasno i kvalitetno pranje”, napomenuo je izvršni direktor DOO Komunalno “Lim”.\nOn je kazao da se dezinfekcija vrši u vremenskim intervalima kada je smanjena cirkulacija saobraćaja, odnosno ljudi na javnim površinama i saobraćajnicama.\n“S obzirom da je novim mjerama ograničeno kretanje, odnosno zabranjen je izlazak iz objekata stanovanja radnim danima poslije 19h, a vikendom poslije 13h, to nam je olakšalo proces dezinfekcije i pranja ulica, tako da mnogo više odradimo na terenu”, naveo je Vujošević.\nOn je istakao i da sve poslove izvode po nalozima Sekretarijata za stambeno komunalne poslove i saobraćaj i uz njihovu punu koordinaciju i kontrolu.\n„Korisnici naših usluga, kao i druga lica, za sve informacije koje se vezuju za djelokrug poslova ovog Društva, mogu dobiti pozivom na broj +382 68 015 999 ili putem našeg web sajta i društvenih mreža“, napomenuo je Vujošević.\nFoto: RBP, DOO Komunalno Lim


Ren: Članstvo u EU pomoći će Hrvatskoj u prevazilaženju krize\nČlanstvo u Evropskoj uniji te pristup evropskim fondovima sigurno će pomoci Hrvatskoj u prevladavanju sadašnjih privrednih i socijalnih poteškoća, izjavio je u petak u Briselu komesar za ekonomske i monetarne poslove Oli Ren (Olli Rehn).\nOn je učestvovao na konferenciji: “EU i ekonomska kriza - sledeći koraci prema oporavku”. Ren je istakao da je stanje u EU-u početkom ove godine puno bolje nego godinu dana ranije, da je sada najgore prošlo, ali da kriza još nije rešena.\n"Katastrofični scenariji koje su neki predviđali u evrozoni nisu se dogodili", rekao je Ren.\nNa pitanje očekuje li da će ove godine Slovenija zatražiti finansijsku pomoć, Ren je odgovorio negativno, izražavajući nadu da sadašnji politički potresi u toj zemlji neće dugo trajati i da će sačuvati političku stabilnost.\nRen se osvrnuo i na britanske najave redefinisanja odnosa sa EU.\n"Da sam Britanac radije bih ostao na terenu u igri nego na klupi za rezervne igrače. S klupe nikada nitko nije postigao gol", rekao je Ren.


ZLATNI ODBOJKAŠI KOD PREDSEDNIKA OPŠTINE DRAGANA MILIĆA\n28 Aug 2019, 11:57 Veliko Gradište SatTv Ljubiša Nastasijević\nOdbojkašku ekipu VGSK koja se sa 23. Sportskih igara mladih održanih u Splitu vratila okićena zlatnom medaljom i njihove trenere primio je predsednik opštine Veliko Gradište, Dragan Milić. Prijemu su, pored direktora Osnovne škole ,,Ivo Lola Ribar iz ovog grada na Dunavu I vođe odbojkaške ekipe, Dragana Mandića, prisustvovali i treneri Dejan Milanović i Radomir Veličković kao i generalni sekretar Sportskog saveza Veliko Gradište, Dušan Banović.\n-Više puta ste pokazali da je Veliko Gradište grad odbojke i da možemo da budemo ponosni na vas jer ste uspešno predstavljali Srbiju i našu opštinu,rekao je predsednik ove podunavske opštine Dragan Milić I najavio da će kada bude završena zajedno otvoriti I pustiti u funkciju novu sportsku halu koja se gradi na Srebrnom jezeru. Želim sve najbolje vama, vašim trenerima i direktoru škole, a opština će uvek pomagati razvoj sporta. Nabavićemo opremu i onoj deci koja je, sa prethodno nagrađenima, nisu dobila, a Klubu lopte za trening. dodao je MIlić.\nVođa ovih zlatnig dečaka I director Osnovne škole ,,Ivo Lola Ribar Dragan Mandić je, u ime čitave ekipe, zahvalio trenerima i opštini naglasivši da je imao čast da vodi odbojkaše koji su pokazali da su najbolji. Kako je rekao, pored osvojene zlatne medalje, ovi dečaci su u svakom trenutku pokazali borbenost, fer plej i prijateljstvo sa drugarima iz Hrvatske i Bosne i Hercegovine.\n- Zbog svog ponašanja, kako na terenu tako i van njega, pripala im je čast da na zatvaranju Sportskih igara mladih ponesu zastavu naše zemlje.Njihovo vaspitanje ide u pravom smeru, biće dobri sportisti I ljudi.“, dodao je Mandić, uručivši predsedniku opštine Draganu Miliću poklon-šolju sa fotografijom zlatne ekipe.\nOpštini i predsedniku se zahvalio i predsednik i trener OK VGSK, Radomir Veličković, što su posvetili pažnju mladim odbojkašima koji su postigli dobar uspeh osvajanjem zlatnih medfalja i ulaskom u prvu ligu.\n-Nadamo se nastavku i ubuduće jer lokalna samouprava izdvaja sredstva za odbojku i ostale sportove. Malo smo mesto, ali veoma uspešno u čitavoj Srbiji, hvala na razumevanju za sport u Velikom Gradištu.“, rekao je on, podsetivši na primer proslavljenog odbojkaškog reprezentativca, Gradištanca Slobodana Bobu Kovača, sadašnjeg trenera seniorske reprezentacije Srbije,dodao je Veličković.\nOdbojkaši u nedelju protiv Partizana za Kup Srbije\n5 Mar 2022, 13:29\nOdbojkaši Mladog radnika pokušaće da iz četvtog pokušaja u poslednjih petnaestak godina a osvoje…\nGeneralna proba Mladog radnika pred finale kupa\n24 Feb 2022, 13:13\nOdbojkaši “Mladog radnika” dočekuju u subotu u Sportskom centru “Požarevac” ekipu …


Strategija pametne specijalizacije biće verifikovana i na međunardonom nivou | Analitika - Informativni Portal\nSaopšteno iz Ministarstva nauke\nStrategija pametne specijalizacije biće verifikovana i na međunardonom nivou\nCrna Gora, kao zemlja koja je najviše napredovala kada je u pitanju pridruživanje Evropskoj uniji, ima šansu da zvanično bude prva država koja nije članica EU28, a čija Strategija pametne specijalizacije bi mogla biti verifikovana uskoro i na međunarodnom nivou, istakli su iz Ministarstva nauke.\nObjavljeno: 22. 10. 2019 - 12:15 Promjenite veličinu teksta: A A A\nIz ministarstva su podsjetili da je nakon nezvaničnog zelenog signala Evropske komisije u junu 2019. godine naša država na nacionalnom nivou usvojila ovu strategiju koja, kako kažu, predstavlja krovni dokument razvoja jedne zemlje.\nPosebno saslušanje od strane velikog broja EU direktorata i jedinica (JRC, DG RTD, DG NEAR, DG GROWTH, DG AGRI) zakazano je 29. oktobra u Sevilji, Španiji.\n„Naš tim, koji čine predstavnici Ministarstva nauke, Ministarstva ekonomije, Ministarstva zdravlja, Ministarstva održivog razvoja i turizma i Kancelarije za evropske integracije (IPA tim), treba da se izbori da se ova strategija kruniše i na internacionalnom nivou“, kazali su iz ministarstva.\nPrema njihovim riječima, pametna specijalizacija predstavlja jedan od najznačajnijih strateških dokumenata Crne Gore, dajući suštinsku podršku ekonomiji i razvoju našeg društva, ali i važnu ulaznicu u porodicu EU.\nSjutra utakmice 16. kola T1.CFL, gradski d...\nIn firme Besplatno Spelfi - nova aplikacija za slikanje iz svemira\nIn firme Organizatori Ministarstvo javne ... Konferencija „Digitalno upravljanje za ubrzavanje razvoja“ sjutra u Podgorici\nIn firme Mercedes najavio ultra-luksuzni SUV od 200.000 eura\nIn firme Unaprijeđena Googleova aplikacija postaje ozbiljna konkurencija WhatsAppu i Viberu


Počela "Dečija nedelja" u Kragujevcu - Ritam Grada - vesti Kragujevac\nNaslovna Vesti Počela “Dečija nedelja” u Kragujevcu\nU Kragujevcu se od danas do nedelje, 9. oktobra, obeležava Dečja nedelja, pod sloganom “Neću da brigam – hoću da se igram”. Na različitim lokacijama u gradu tokom ove nedelje biće održan bogat i raznovrstan program za mališane, mlade, ali i roditelјe.\n“Dečija nedelja se već decenijama obeležava svuda u svetu pa i kod nas i cilj je da se pažnja javnosti skrene na prava dece i obaveže svet odraslih da im obezbedimo stabilnu, bezbrižnu i srećnu budućnost i odrastanje”, rekla je Gordana Damnjanović, članica Gradskog veća za zdravstvenu i socijalnu zaštitu na svečanom otvaranju ove manifestaciji održane u Pešačkoj zoni u centru Kragujevca.\nOd 3. do 9. oktobra u okviru obeležavanja Dečije nedelje na različitim lokacijama i organizacijama biće održan bogat i raznovrstan program za mališane, mlade ali i roditelje.\nU vrtiću “Ciciban” biće održana radionica sa roditeljima “Pružam ti ruku” na temu Konvencije o pravima deteta.\nOkrugli sto na temu “Igra kao sredstvo edukacije” održaće se u vrtiću “Zeka” a govoriće pedagoškinja Slavica Martinović i psihološkinja Mirjana Milčić.\n“Susret prijateljstva” u Pozorištu za decu, “Dečiji škrab” ispred Skupštine grada, u dvorištu obdaništa “Crvenkapa” takmičarske igre za decu iz tog i vrtića “Lane” i “Sunce” deo su programa koji će obeležiti ovogodišnju Dečiju nedelju.\nDan otvorenih vrata održaće se u petak, 7. oktobra u Staroj Skupštini i tom prilikom predsednik Skupštine grada organizovaće prijem za predstavnike parlamenata osnovnih i srednjih škola. Ove godine manifestacije Nedelje starijih i Dečije nedelje završiće se zajedničkom šetnjom najmlađih i starijih sugrađana sa planinarima društva “Žeželj”.\nPodršku obeležavnju Dečije nedelje dao je i Sportski centar “Park” besplatnim kartama za zatvorene bazene za porodice sa decom.\nPrethodni članakVeprovi siloviti na startu jeseni\nSledeći članakPosle dve godine ponovo “Šumadijske zimske igre”


Ponedeljak, 20. novembar 2006.\nPrvi interparlamentarni sastanak Evropskog parlamenta i Narodne skupštine\nDelegacija Narodne skupštine Republike Srbije otputovala je danas u Brisel gde će se 21. i 22. novembra sastati sa delegacijom Evropskog parlamenta za odnose sa zemljama jugoistočne Evrope.\nDelegacija Narodne skupštine Republike Srbije otputovala je danas u Brisel gde će se 21. i 22. novembra sastati sa delegacijom Evropskog parlamenta za odnose sa zemljama jugoistočne Evrope. To će biti prvi interparlamentarni sastanak organizovan između Evropskog parlamenta i Narodne skupštine, na kome će se razmeniti mišljenja o političkoj situaciji u Srbiji, našim perspektivama u procesu stabilizacije i pridruživanja i o rezultatima referenduma o novom Ustavu Republike Srbije.\nPored toga, na ovom sastanku biće reči o ostvarivanju vladavine prava u Srbiji, kao i nekim pitanjima iz oblasti pravosuđa i unutrašnjih poslova, uključujući i saradnju sa Međunarodnim krivičnim tribunalom za bivšu Jugoslaviju. Članovi dveju delegacija razmeniće mišljenja o Kosovu i perspektivama za okončanje pregovora o njegovom konačnom statusu, kao i o ekonomskoj situaciji u našoj zemlji.\nU delegaciji Narodne skupštine Republike Srbije su predsednice odbora za evropske integracije i inostrane poslove Suzana Grubješić i Gordana Čomić, kao i narodni poslanici Vuko Antonijević, Vojkan Tomić i Željko Ivanji. Ispred Vlade Srbije na sastanku će učestvovati direktorka Kancelarije za evropske integracije Tanja Miščević.\nDelegaciju Evropskog parlamenta za odnose sa zemljama jugoistočne Evrope predvodiće Doris Pak.\nNa kraju prvog interparlamentarnog sastanka biće usvojena zajednička izjava šefova delegacija.


Čubrilović priznao - Nećemo imati svaki put dvotrećinsku većinu za Dodikov veto | Infomedia Balkan\nPolitika | 23.Oct.2020 - 21:59 h\nPredsjednik Narodne skupštine Republike Srpske Nedeljko Čubrilović rekao je da to što je DNS napustio vladajuću većinu u skupštini nikako neće uticati na donošenje odluka. Čubrilović je naveo da je u skupštinskoj većini i dalje više od 50 poslanika. "Možda nemamo i nećemo imati svaki put dvotrećinsku većinu za zaštitu vitalnog nacionalnog interesa srpskog naroda koji pokreće srpski član Predsjedništva BiH. Ali, svima treba da je stalo da zajedno štitimo te interese i da ne bude upitna ta većina jer je to iznad interesa stranaka koje imaju sjedište u Republici Srpskoj", rekao je Čubrilović za RTRS.\nOn je naglasio da veto člana Predsjedništva Bosne i Hercegovine predstavlja mogućnost Narodne skupštine da ospori svaku odluku sa državnog nivoa BiH na štetu entiteta. "To je dobar institut zaštite vitalnog interesa RS-a i srpskog naroda u BiH koji koristi srpski član Predsjedništva. U posljednje vrijeme to je radio nekoliko puta i taj institut ne smijemo ispustiti i dozvoliti da se nečim drugim zamijeni takav odnos. To je najvažnija odluka koja se u nekom trenutku može donijeti u Republici Srpskoj jer ste sigurni da je u tom slučaju potpuno zaštićen interes srpskog naroda u BiH", istakao je Čubrilović.\nOn je, povodom 29 godina od formiranja Skupštine srpskog naroda u BiH rekao da je to bio historijski korak u osnivanju RS-a. "Poslanici prvog saziva Skupštine imali su vizionarski pristup i postavili prve temelje RS-a", istakao je Čubrilović. On je rekao da su parlament i RS preživjeli situacije u kojima su "visoki predstavnici u BiH djelovali mimo ustava i bilo kakvih pravila". "Uspio se očuvati visok stepen 'državnosti' RS-a i sposobnost da ona istraje u svojim nakanama da Dejtonski mirovni sporazum bude implementiran po svom slovu, a ne po duhu", rekao je Čubrilović. On je naglasio da ovaj entitet danas u Bosni i Hercegovini najviše istrajava kada je riječ o poštovanju Dejtonskog mirovnog sporazuma u izvornom obliku, navodeći da su mnoge "njegove ustavne nadležnosti prenesene na nivo BiH nezakonitim radnjama".


Radionica za korisnike Elektronskog registra o nastanku i toku otpada | Energetski portal Srbije\nRadionica za korisnike Elektronskog registra o nastanku i toku otpada\n12.01. 2018 Događaji\nHrvatska agencija za okolinu i prirodu u saradnji sa Ministarstvom zaštite životne sredine i energetike Hrvatske i Hrvatskom privrednom komorom organizuje edukativnu radionicu za korisnike Elektronskog registra o nastanku i tokovima otpada (e-ONTO) koja će se održati u Zagrebu 23. januara 2018. godine.\nKorisnici se mogu prijaviti na besplatnu edukativnu radionicu vezanu za korišćenje aplikacije „Elektronski registar o nastanku i tokovima otpada (e-ONTO)“ putem putem interneta od 15. do 19. januara 2018. godine.\nPrednost za učestvovanje na radionici imaće kompanije koje do sada nisu učestvovale na radionicama i elektronskom registru otpada, korisnici koji su upoznati i primenjuju Pravilnik o upravljanju otpadom, korisnici koji svakodnevno koriste registar otpada.\nElektronski registar o nastanku i tokovima otpada\nPravilnik o upravljanju otpadom\nOpštinama Vrbas i Žabalj uručeni ključevi vozila za...\nUskoro sanacija deponije Dudara i pretvaranje otpada u...\nEkološki mural od iskorišćenih limenki...


Press Online :: Društvo :: U Britaniji uhapšen osumnjičeni za odavanje tajni Kini\nU Britaniji uhapšen osumnjičeni za odavanje tajni Kini\nLondon -- Britanski Skotland Jard objavio je da je uhapšen muškarac osumnjičen, prema britanskim medijima, da je predavao poverljive informacije Kini o avionu F-35B.\nBrajn Džouns, 73, bivši zaposleni u britanskom proizvođaču motora Rols Rojsu priveden je u MI5 (britanska unutrašnja bezbednosna služba) pošto je ta služba dobila informacije da su tajni obaveštajni podaci iz oblasti odbrane mogli da budu predati Pekingu, piše tabloid San.\nPrema listu ti podaci se odnose na borbeni avion F-35B američkog proizvođača Lokihd Martin, na kome radi Rols Rojs.\nNa upit agencije Frans pres Skotland Jard je odgovorio da su u utorak u centru Engleske priveli jednog muškarca vezano za Zakon o zvaničnim tajnama, zakon koji zabranjuje otkrivanje državnih tajni ili informacija koje mogu da predstavjaju pretnju za nacionalnu bezbednost.\nMuškarac, čiji dom je pretresen u utorak, pušten je istog dana uveče, navela je policija i nije iznela njegov identitet, ni za šta je osumnjičen.


Tablet za cijelu porodicu\nBilo da je za domaću zadaću, online kupovinu ili surfanje, Tab 4 8 je idealan za cijelu porodicu.\nModeran ali i robustan, ova glatka izvedba tableta ima živopisni 8 "ekran, poboljšani zvuk i duže trajanje baterije.\nSvako može imati svoj vlastiti račun, a postoje i dodatni sadržaji namijenjeni mlađima.\n(rezolucija / broj boja) 8.0 inches\nMemorija 16/32 GB, 2 GB RAM\nDimenzije (mm) / Težina (g) 211 x 124 x 8.2 mm / 310 g\nBaterija Li-Ion 4850 mAh\nVrijeme na čekanju (h) razgovora (h) - / -\nDisplay: IPS LCD 800 x 1280 pixels\nCijena uređaja sa uračunatim PDV-om i popustom na odabrani paket iznosi 299,30 KM.\nCijena uređaja sa uračunatim PDV-om i popustom na odabrani paket iznosi 269,30 KM.\nCijena uređaja sa uračunatim PDV-om i popustom na odabrani paket iznosi 209,30 KM.\nCijena uređaja sa uračunatim PDV-om i popustom na odabrani paket iznosi 19,30 KM.\nCijena uređaja sa uračunatim PDV-om i popustom na odabrani paket iznosi 159,30 KM.\nCijena uređaja sa uračunatim PDV-om i popustom na odabrani paket iznosi 109,30 KM.\nCijena uređaja sa uračunatim PDV-om i popustom na odabrani paket iznosi 9,30 KM.\nCijena uređaja sa uračunatim PDV-om i popustom na odabrani paket iznosi 274,30 KM.\nCijena uređaja sa uračunatim PDV-om i popustom na odabrani paket iznosi 219,30 KM.\nCijena uređaja sa uračunatim PDV-om i popustom na odabrani paket iznosi 239,30 KM.\nCijena uređaja sa uračunatim PDV-om i popustom na odabrani paket iznosi 119,30 KM.\nCijena uređaja sa uračunatim PDV-om i popustom na odabrani paket iznosi 189,30 KM.\nCijena uređaja sa uračunatim PDV-om i popustom na odabrani paket iznosi 59,30 KM.\nCijena uređaja sa uračunatim PDV-om i popustom na odabrani paket iznosi 286,30 KM.\nCijena uređaja sa uračunatim PDV-om i popustom na odabrani paket iznosi 264,30 KM.\nCijena uređaja sa uračunatim PDV-om i popustom na odabrani paket iznosi 287,30 KM.\nCijena uređaja sa uračunatim PDV-om i popustom na odabrani paket iznosi 250,30 KM.\nCijena uređaja sa uračunatim PDV-om i popustom na odabrani paket iznosi 259,30 KM.\nCijena uređaja sa uračunatim PDV-om i popustom na odabrani paket iznosi 167,30 KM.\nCijena uređaja sa uračunatim PDV-om i popustom na odabrani paket iznosi 241,30 KM.\nCijena uređaja sa uračunatim PDV-om i popustom na odabrani paket iznosi 124,30 KM.\nCijena uređaja sa uračunatim PDV-om i popustom na odabrani paket iznosi 62,30 KM.\nCijena uređaja sa uračunatim PDV-om i popustom na odabrani paket iznosi 292,30 KM.\nCijena uređaja sa uračunatim PDV-om i popustom na odabrani paket iznosi 284,30 KM.\nCijena uređaja sa uračunatim PDV-om i popustom na odabrani paket iznosi 224,30 KM.\nCijena uređaja sa uračunatim PDV-om i popustom na odabrani paket iznosi 136,30 KM.\nCijena uređaja sa uračunatim PDV-om i popustom na odabrani paket iznosi 96,30 KM.\nCijena uređaja sa uračunatim PDV-om i popustom na odabrani paket iznosi 99,30 KM.\nCijena uređaja sa uračunatim PDV-om i popustom na odabrani paket iznosi 309,30 KM.\nCijena uređaja sa uračunatim PDV-om i popustom na odabrani paket iznosi 22,03 KM.\nCijena uređaja sa uračunatim PDV-om i popustom na odabrani paket iznosi 279,30 KM.\nCijena uređaja sa uračunatim PDV-om i popustom na odabrani paket iznosi 234,30 KM.\nCijena uređaja sa uračunatim PDV-om i popustom na odabrani paket iznosi 69,30 KM.


Ponuda odbijena, Mitrović ostaje - mojKontakt portal - Radio Televizija Kontakt\nPonuda odbijena, Mitrović ostaje\nPredsjednik Partizana Dragan Đurić rekao je da je klub odbio ponudu Anderlehta za mladog napadača Aleksandra Mitrovića.\nČelnici Anderlehta boravili su u Beogradu prethodnih dana kako bi kompletirali transfer Luke Milivojevića iz Zvezde, željeli su da obave i kupovinu u Humskoj, ali su ostali bez mladog reprezentativca.\n“Želeli su odmah da kupe Mitrovića, ali kako možemo da ga prodamo tek za pola godine ili godinu dana, morali smo da ih odbijemo”, istakao je Đurić za “Žurnal”.\n“Nismo postigli dogovor, sastanak je trajao tri sata. Verujem da će se dobro završiti, Aleksandar je voljan da pređe u Anderleht. Dali smo im reč. Ako se pojavi neki drugi klub, sa 10 ili 15 miliona, moraćemo da ih odbijemo. Spremni su da čekaju Mitrovića do 1. septembra”, rekao je Jestrović koji je istakao da bi ovaj transfer bio najveći u istoriji Anderlehta.\nAnderleht je navodno ponudio 5 miliona evra koje bi isplatio u ratama, što “crno-belima” nije odgovaralo. Jestrović je istakao da bi Partizan odmah dobio 2,5 miliona. Mitrović u Partizanu godišnje zarađuje 12.000 evra, dok bi u Anderlehtu imao mnogo veća primanja.\nBrisel- glavne teme “Sejdić-Finci” i mehanizam koordinacije\nParastos poginulim pripadnicima Specijalne brigade Policije RS


Vlada Republike Srpske planira potrošiti dodatnih 193 miliona maraka! Žurnal - Jedina slobodna teritorija\nIako su najavljene velike uštede: Vlada Republike Srpske planira potrošiti dodatnih 193 miliona maraka!\nObjavljeno: 18.05.2020. u 18:23h\nRebalansom budžeta Republike Srpske nikakve uštede nisu urađene u planiranom trošenju budžetskog novca. Čak naprotiv, Vlada RS planirala je da potroši dodatnih 193 miliona maraka. Da bi pokrili novi budžet od 3,6 milijardi maraka, Republika Srpska u 2020. godini morala bi se zadužiti za više od 746 miliona maraka\nVlada RS, Republika Srpska\nZapošljavanja u centru Salakovac\nDvojica dugogodišnjih radnika za Ministarstvo su spoljni saradnici


Dinela Dizdarević: Od žrtve porodičnog nasilja do uspješne poduzetnice koja upošljava i pomaže druge žene - Sarajevska sehara\nDinela Dizdarević: Od žrtve porodičnog nasilja do uspješne poduzetnice koja upošljava i pomaže druge žene\nBudi raja Nevladin sektor Organizacije\nMoja priča je dokaz da se može ići dalje u životu i da se žene ne smiju bojati samostalnosti, odnosno da moraju uzeti konce svog života u svoje ruke. Važno mi je da sam dio ove kampanje i voljela bih ako bi moja priča ohrabrila neku ženu da joj pokaže da postoji i drugačiji život, u kojem će živjeti dostojanstveno i ekonomski neovisno, poručila je Dinela Dizdarević.\nOna je jedna od učesnica kampanje “Ja glasam za ženu“ koja predstavlja snažne i uspješne žene iz Bosne i Hercegovine koje su napravile pozitivne promjene u svojim lokalnim zajednicama.\nPred lokalne izbore u našoj zemlji u kojoj je velika stopa nasilja u porodici, bezrazložno vlada i nepovjerenje u žene na glasačkim listićima. Ove priče imaju za cilj da motivišu glasače i glasačice da izglasaju više žena u zakonodavna tijela u BiH, vjerujući da su sposobne kako za politiku tako i za mnoge životne hrabre poteze.\nSvojim primjerom Dinela Dizdarević svakodnevno dokazuje da žene ne moraju biti žrtve iako su jednom bile u toj poziciji, nego se mogu izdići iznad životnih izazova i postati ekonomski nezavisne, poduzetnice koje mogu pružiti ruku podrške i drugima.\nNakon brojnih životnih izazova, otvorila je fabriku fasadne mrežice u kojoj više od polovine od skoro trideset uposlenih čine žene sa sličnim životnim iskustvom.\nIako fabrika trenutno ne radi, Dinela u svom biznisu ima i planove za širenje, te je jedna od brojnih koja čeka podršku nadležnih da prevaziđe posljedice pandemije.\nTakva priča bila je inspiracija Fatimi Midžić, prijeratnoj komercijalistici, koja se aktivizmom počela baviti odmah poslije rata kroz udruženje “Žene sa Une“, kako je i došla u kontakt sa brojnim ženama kojima je trebala podrška, edukacija, prijateljska riječ, a nemalom broju i spas od nasilnika.\n“Moj aktivizam mi znači mnogo jer vjerujem da svijest o ravnopravnosti spolova kreće iz porodice i jer kao majka dvije kćerke i jedne unuke, ne želim ni da one ni da druge žene prolaze kroz mnogo toga kroz šta prije ili kasnije prolaze mnoge žene u bh. društvu“, ističe Fatima i dodaje da je vrijeme da žene prestanu biti zamjenice i dopredsjednice nego da ih se prihvati kao ravnopravne, sposobne i liderice.\nKako objašnjava, baš zbog toga joj je i Dinelina priča, koju zna od samog početka kroz Kuću spasa kada su se prvi put srele, posebno važna i vjeruje da može inspirisati i druge.\n“Ona nastavlja da se bori protiv porodičnog nasilja – pomažući i osnažujući druge žene: ona se odlučila da zapošljava žene žrtve nasilja i samohrane majke. Njena hrabrost i plemenitost su primjer za sviju”, ističe o Dineli Dizdarević Fatima Midžić.\nKao rezultat višegodišnjeg aktivizma, od 2004. djeluje Fatimino udruženje “Dona“ čija je misija suzbijanje i prevencija trgovine ljudima i svih oblika nasilja.\nTags: Dinela Dizdarević, Ja glasam za ženu, Poduzetnica\nFoto/ Dušan Bajević: Za zemlju koju predstavljaš moraš biti ozbiljan do kraja!


Wigemark: Ovo nisu nikakvi novi daytonski razgovori / Bljesak.info | BH Internet magazin\nWigemark: Ovo nisu nikakvi novi daytonski razgovori\nAmeričko-europski predstavnici razgovarali su ovog puta s liderom Saveza za bolju budućnost BiH Fahrudinom Radončićem.\nVijesti / Politika | 27. 03. 2018. u 22:29 Fena\nFoto: Fena / Sastanak u Sarajevu\nJedan od sastanaka koje veleposlanica Sjedinjenih Američkih Država u Bosni i Hercegovini Maureen Cormack zajedno s šefom Izaslanstvom Europske unije u BiH i specijalnim predstavnikom EU u BiH Larsom-Gunnarom Wigemarkom održava s bh. političkim akterima, završen je večeras u rezidenciji američkog veleposlanstva u Sarajevu.\nU izjavi novinarima, Radončić nije iznosio više detalja o temama susreta, izuzev što je uopćeno rekao da je bilo riječi o političkoj situaciji u BiH, a odgovarajući na novinarska pitanja, dodao da je razgovarano i o izmjenama Izbornog zakona te Zakona o krivičnom postupku. U aktualnoj političkoj konstelaciji u BiH, u kojoj izostaje dogovor domaćih aktera o tim pitanjima, Radončić tvrdi da njegova stranka „nikad nije bila problem“ i nada se da do rješenja ipak može doći.\nAmbasadori Cormack i Wigemark naglasili su da međunarodna zajednica neće nametati rješenja za ove probleme bh. političkim liderima jer je isključivo na njima da dođu do kompromisa koji će odgovarati svakoj stranci i svakom građaninu BiH.\n''Ovo nisu nikakvi novi daytonski razgovori'', rekao je Wigemark, naglašavajući da njegovo i prisustvo veleposlanice Cormack isključivo znači namjeru Sjedinjenih Država i Europske unije da pomognu i podrže u pronalaženju rješenja prihvatljivih za bosanskohercegovačke narode, odnosno rješenja koja će dobiti većinsku podršku u Parlamentu.\nPo riječima veleposlanice Cormack, Sjedinjene Države i Europska unija smatraju da rješenja postoje, ali treba da ih definiraju domaći akteri.\nU današnjem susretu s liderom Saveza za bolju budućnost BiH razgovarano je o nizu vrlo bitnih pitanja za BiH, kao što su Zakon o krivičnom postupku, Zakon o sukobu interesa te potreba za reformom Izbornog zakona, kazala je veleposlanica.\nŠef Delegacije EU najavio je da će razgovori s bh. političkim liderima biti nastavljeni, a jedan od sudionika bit će i predsjednik Hrvatske demokratske zajednice BiH Dragan Čović.\nCormack i Wigemark razgovarali su prije nekoliko dana i s predstavnicima Stranke demokratske akcije, Socijaldemokratske partije BiH i Demokratske fronte.\ndayton fahrudin radončić BiH\nRadončićev sud prekinuo sjednicu Doma naroda


Predsednik Olimpijskog komiteta Srbije Božidar Maljković, sa saradnicima, posetio Zrenjanin -\nPredsednik Olimpijskog komiteta Srbije Božidar Maljković, sa saradnicima, posetio Zrenjanin\nMaljković: Veoma poštujemo ovaj grad i njegovu sportsku tradiciju.\nGrad Zrenjanin posetila je visoka delegacija Olimpijskog komiteta Srbije, na čelu sa predsednikom Božidarom Maljkovićem i saradnicima, potpredsednikom Žarkom Zečevićem, izvršnim direktorom Damirom Štajnerom i generalnim sekretarom Đorđem Višackim. Domaćin posete bio je gradonačelnik Simo Salapura, a prijemu i radnom sastanku u njegovom kabinetu prisustvovali su i zamenik gradonačelnika Saša Santovac, generalna sekretarka Sportskog saveza grada Zrenjanina Vukosava Đapić Atanacković i član Izvršnog odbora Olimpijskog komiteta Srbije i predsednik Rvačkog saveza Srbije Željko Trajković.\nNakon sastanka u Gradskoj kući, gosti su posetili Sportsko odeljenje Narodnog muzeja i upoznali se s bogatom i dugom sportskom tradicijom grada.\nPoseta je upriličena i Domu borilačkih sportova, gde je trenutno, pred predstojeće nastupe, na pripremama rvačka reprezentacija Srbije. Božidar Maljković je, sa saradnicima, posetio i klupske prostorije najtrofejnijeg zrenjaninskog sportskog kolektiva – rvačkog kluba “Proleter”. Pozdravljajući rvače na treningu, predsednik OKS poručio im je da im veruju i slušaju trenere, koji su na terenu više od roditelja. Poželeo im je sportsku sreću i dobro zdravlje.\nDelegacije OKS i Grada Zrenjanina odale su počast i velikanima zrenjaninskog sporta, čije su spomen-biste postavljene u Aleji velikana u Karađorđevom parku – dr Ferencu Kemenju, osnivaču modernih olimpijskih igara i bliskom saradniku prvog predsednika MOK Pjera de Kubertena, kao i Vilmošu Lociju, prvom jugoslovenskom košarkašu sa 100 odigranih utakmica u nacionalnom timu. Ceremoniji polaganja venaca su se pridružili i proslavljeni zrenjaninski sportisti, osvajači četiri olimpijske medalje – veslač Milorad Stanulov i rukometaš Momir Rnić, kao i rukovodioci Javne ustanove “Sportski objekti”.\nPoseta Zrenjaninu okončana je obilaskom sportskog kompleksa na Karađorđevom trgu – gradskog stadiona u rekonstrukciji, stare i nove sportske hale.\n– U Olimpijskom komitetu Srbije veoma poštujemo ovaj grad, tradiciju, sve njegove sportiste. Nalazimo se pred spomenikom Vilmošu Lociju, a ja sam imao priliku da radim sa Rankom Žeravicom i profesorom Nikolićem, koji su ga obožavali, ne samo kao najboljeg košarkaša svog vremena, već i kao divnog čoveka. Hvala gradonačelniku što nas je ugostio i što smo imali priliku da obiđemo i sportski muzej, sjajan prostor za koji se nadam da će biti i proširen. Olimpijski komitet u mnogim gradovima organizuje različita takmičenja i trudićemo se da u fokusu tog našeg organizovanja i manifestacija bude Zrenjanin. Pomoći ćemo Zrenjaninu u tome, jer on i njegovi istaknuti sportisti to i zaslužuju. Svi ti ljudi, čije se fotografije nalaze i u muzeju sporta, su heroji našeg naroda – istakao je Maljković i dodao da treba nastaviti s tom tradicijom, edukovati mlade i ostalo stanovništvo.\nOsvrnuvši se na aktuelni trenutak srpskog sporta, u svetlu priprema za Olimpijske igre u Tokiju, on je rekao da predstoji još borba za učešće košarkaške reprezentacije, ali i borba sa epidemijom Kovid-19.\nGradonačelnik Zrenjanina zahvalio se na poseti, naglašavajući da je naš grad danas posetila, praktično, najviša delegacija OKS, s predsednikom, potpredsednikom, generalnim sekretarom i izvršnim direktorom, što već samo po sebi govori o značaju koji Olimpijski komitet Srbije daje Gradu Zrenjaninu, njegovim sportskim dometima, negovanju sportske kulture i olimpijskog duha.


Danilo Prnjat / Otvorena škola ekonomije « Supervizuelna\nDanilo Prnjat / Otvorena škola ekonomije\nProdukcija: Centar za kulturnu dekontaminaciju – CZKD, Beograd\nOtvorena škola ekonomije je participativni i radioničarski projekat koji je podrzumevao pravljenje platforme za istraživački i praktični rad na afirmaciji alternativnih ekonomskih modela koji izlaze iz okvira neoliberalnog ekonomskog sistema. Polje interesovanja radne grupe je bilo istraživanje ekonomskih teorija koje nude potencijalnu mogućnost za uspostavljanje alernativne ekonomske razmene koja nebi funkcionisala po principima profita pojedinačnih subjekata, već je vođena interesom zajednice kao celine. Projekat se realizovao u obliku grupnih radionica, čitajućih i diskusionih grupa otvorenog tipa (na primer, po principu iznenadne pojavnosti mini učionice u javnom prostoru i sl.), unutar konkretnih društvenih ili radnih zajednica unutar kojih je aplikabilnost određene alternativne ekonomije delovala izvesnije, kao praktičan i administrativni rad na terenu i td. Projekat je zamišljen kao vid samo-organizovanja, samo-edukacije i kao praktična intervencija u polju ekonomske razmene u lokalnom kontekstu. Paralelno sa obradom teorija, u sklopu projekta su organizovane i pezentacije praktičnog rada, te mapiranja paralelnog aktivizma iz određenih interesnih oblasti koji već postoje u lokalnom kontekstu ali nemaju vidljivost u javnom prostoru.\nNeke od teorija koje je projekat do sada uspeo da obradi su: evoluciona ekonomija (Joseph Schumpeter), enviromentalistička ekonomija (Herman Daly), zelena ekonomija (Andrew Dobson i drugi), participativna ekonomija (Michael Albert, Chris Spannos), ekonomska teorija inkluzivne demokratije (Takis Fotopoulos), teorije novca i alternativne valute (Alva i Bitcoin), dok će u narednom periodu uslediti i obrade sledećih: socijalne ekonomske institucije (etičke banke (Jan Lucassen i Frans de Clerck), Organizacije za razvoj društva (Nationwide), kreditne unije (London Mutal), finansijske institucije za razvoj društva(CDFI) i sl.), koncept time-banking-a (Edgar Cahn), feministička ekonomska teorija (Nansy Folbre), teorija samoupravnog socijalizma (Edvard Kardelj), teorija slobodne kooperacije (Trebor Scholz i Geert Lovink), teorija poklona (Marcel Mauss) i druge.


ZAŠTO POSKUPLJUJE PCR TEST? Doktor Kon objasnio - ekonomski razlog nije jedini, evo šta stoji iza odluke | Novosti.RS\nOvo testiranje na lični zahtev će do kraja godine koštati 6.000 dinara, a od 1. januara 2021. koštaće 3.000 dinara više, odnosno 9 hiljada dinara.\n- O ceni PCR testova bilo je govora već nekoliko meseci. Na samom Kriznom štabu uopšte nije bilo govora o ceni, to je nešto što se sad spojilo sa ovom situacijom. Važno je znati da PCR test mora da se radi. Od kako radimo PCR test on je bio najjeftiniji u regionu.\nNa pitanje da li će nova cena PCR testa dovesti do toga da se manji broj ljudi testira, Kon je rekao: “Iskreno da Vam kažem ja nisam o tome razmišljao. Ono što je sigurno to je ekonomska stvar, ali ima i funkciju obraćanja. Onaj ko taj test uzima isključivio zbog putovanja, možda zbog cene i odustane što je u ovom trenutku dobra stvar”.\n- Cena testiranja na lični zahtev za strane državljane iznosiće 18.000 dinara, dok je za državljane Srbije cena do kraja godine nepromenjena i ona iznosi 6.000 dinara. Od 1. januara 2021. godine, cena testiranja na lični zahtev za domaće državljane iznosiće 9.000 dinara - navodi se u saopštenju vlade.\nPredrag Kon Krizni štab PCR test putovanja cena testiranja


Dan online - Drustvo: - 2018-11-02\nDrustvo - datum: 2018-11-01 UDRUŽENJE BORACA 1990. ODGOVORILO IZVRŠNOJ VLASTI Vlada falsifikuje i dovodi u zabludu\nMišljenje Ministarstva finansija i zaključak Vlade, kojima se Ustavnom sudu predlaže da odbije inicijativu Udruženja boraca ratova od 1990. koje je tražilo ocjenu ustavnosti Zakona o finansiranju Saveza udruženja boraca narodnooslobodilačkog rata je rezultat falsifikovanja i pokušaj dovođenja u pravnu zabludu. Ministarstvo i Vlada su u mišljenju naveli da je osporavanim zakonom Savez udruženja boraca narodnooslobodilačkog rata Crne Gore (SUBNOR), institucionalno prepoznat kao jedina boračka organizacija koja može biti finansirana iz državnog budžeta. U vezi sa tim, Udruženje ističe da je SUBNOR, na koji se osporavani zakon odnosio i na koji se u Zaključku Vlada poziva, prestao da postoji 1999. godine, jer usled unutrašnjih sukoba političke prirode iza kojih je stajala upravo Vlada, nije ispunio obavezu preregistracije iz Zakona o nevladinim organizacijama.\n– Činjenično stanje je drugačije. Korisnik budžetskih sredstava, koga je Ministarstvo finansija s pozivom na osporavani zakon „prepoznalo” kao legitimnog korisnika budžetskih sredstava je NVO SUBNOR, osnovana i upisana u Registar NVO 2000. godine, a koja je 2008. godine promijenila naziv u Savez udruženja boraca narodnooslobodilačkog rata i antifašista Crne Gore (SUBNORA). Dakle, NVO SUBNORA nije nekadašnje udruženje građana Savez udruženja boraca narodnooslobodilačkog rata Crne Gore (na koji se osporavani zakon odnosio), niti je njegov pravni sledbenik, a što Mišljenje Ministarstva finansija i Zaključak Vlade Crne Gore čini falsifikatom kojim se dovode u zabludu Ustavni sud i crnogorska javnost, zarad nastavka budžetskog finansiranja vladinog političkog servisa – SUBNORA. U prilog tome govori i činjenica da se u zakonu o državnom budžetu, kao potrošačka jedinica ne navodi SUBNOR već Savez udruženja boraca, koji kao pravno lice ne postoji – navodi predsjednik Udruženja Radan Nikolić.\nKaže da su navodi iz Zaključka Vlade da u odnosu na SUBNORA nijesu doveli u neravnopravan položaj druge organizacije boraca „drska opštepoznata neistina, o kojoj svjedoče drastično različita visina budžetskih izdvajanja za dva nevladina saveza boraca NOR-a i izostajanje finansijske podrške Udruženju boraca ratova od 1990. godine”.\n– Navedeno jasno svjedoči o protivustavnom, nezakonitom i samovoljnom radu Vlade i Ministarstva finansija koji, iz političkog interesa, svim silama pokušavaju da u pravnom sistemu Crne Gore zadrže osporavani zakon iz 1991. godine koji je pripadao pravnom poretku i društveno političkom sistemu Crne Gore definisanom Ustavom iz 1974. godine i koji je zbog promjena koje su se desile u državnom uređenju i pravnom sistemu Crne Gore suprotan vladavini prava, odnosno jedinstvu pravnog poretka, jednakosti pred zakonom, zaštiti od diskriminacije, zakonima kojima je uređena oblast boračko-invalidske zaštite i nevladinih organizacija, kao i međunarodnim dokumentima navedenim u Inicijativi Udruženja. Zbog navedenog Udruženje očekuje da Ustavni sud, postupajući po inicijativi, pokrene postupak za ocjenu ustavnosti osporavanog zakona iz 1991. godine, obustavi njegovu primjenu i donese odluku kojom se taj zakon stavlja van pravne snage – zaključuje Nikolić.\nNa novinare 85 napada\nEvropska unija će pomoći u poglavlju 27\nZa projekte ni centa\nKažnjavaju se oni koji nijesu krivi\nSmrt pacijenta vještače devet godina\nGodišnje zaposle samo 13 Srba\nVlada falsifikuje i dovodi u zabludu\nPao sa vozila\nIzvještaje nijesu radili, naknade primali\nPriveli 10 migranata\nDirektori neće odgovarati za nezakonita zapošljavanja\nUN se zanimaju za sedam ratnih zločina\nMijenjaju imena kasarni


Top 10 najveći aerodromi u Evropi (najprometniji) - Žute strane\n10. Sheremetyevo International Airport Moskva\nNa desetom mestu nalazi se najprometniji moskovski aerodrom. Sa rastom od 5,7 miliona u 2018 godini pretekao je rimski aerodrom Leonardo da Vinci–Fiumicino. Glavni moskovski aerodrom je u 2018 godini imao 45,348,150 putnika.\n9. Gatwick Airport London\njedini aerodrom u top 10 koji nije prvi po veličini u gradu gde se nalazi. Prvo mesto svakako je rezervisano za Heathrow, a Gatwick će ćinimi se trajno ostati na drugom mesto u Londonu. U 2018 imao je 46,081,327 putnika\nPovratna avio karta za samo 2 evra!\n8. Munich Airport Minhen\nMinhenski aerodrom nalazi se na 8 mesto liste evropskih aerodroma i drugi po veličini nemački aerodrom. Interesantno za nemačku je da glavni grad i daleko najveći grad nemačke Berlin nije ni prvi ni drugi po avio saobraćaju. Minhenski aerodrom je u 2018 godini imao 46,253,623 putnika\n7. Josep Tarradellas Barcelona El Prat Airport\nAerodrom u Baseloni je imao 50,172,457 prevezenih putnika u 2018 godini te mu omogućava 7 mesto u evropi i drugo u Španiji.\n6. Adolfo Suárez Madrid–Barajas Airport\nNajveči španski aerodrom nalazi se u glavnom gradu Španije, Madridu. 6 mesto na top 10 listi omogućilo mu je 57,891,340 prevezenih putnika u 2018 godini.\nTop 10 najvećih aeorodroma na svetu\nNaječi turski aerodrom u 2018 godini bio je Ataturk i to poslednji put. Od 19 aprila 2019 godine ovaj aerodrom više ne radi za klasične avio letove jer je Istanbul dobio novi aerodrom za putnički saobraćaj.\n4. Frankfurt am Main Airport\nNajprometniji nemački aerodrom se nalazi u Frankfurtu na Majni. Glavno čvorište nemačkog avioprevoznika Lufthanze. Frankfurtski aerodrom je imao 69,510,269 prevezenih putnika u 2018 godini.\nNajmanji grad na ovoj listi po broju stanovnika, amsterdamski aerodrom je jedno veliko čvorište letova i kao tavak imao je 71,053,157 putnika u 2018 godini. Hipotetički da su putnici stanovnici amsteradama morali bi da lete 88 u jednoj godini da bi napravili ovaj promet!\nNajveći francuski aerodrom je svakako u Parizu. Slično kao i Amsterdam, Pariz je jedno veliko čvorište avio saobraćaja. Brojka od 72,229,723 preveženih putnika je veoma ipresivna, ako koliko je Pariz bitno čvorište za avio saobraćaj u prilog govori to da je drugi pariški aerodrom Orly ima 33,120,685 preveženih putnika u 2018 godini (oko 6x više od Beogradskog aeordomoa!).\n1. Heathrow Airport London\nVeliki broj stanovnika, visok standard, zančaj u svetu biznisa i politike grad London svrstava u veliko čvorište apsolutno svega. Kao takav londonski Hitrou je največi evropski aerodrom sa preveženih 80,100,311 putnika, a sudeći po pokazateljima godinama unazad tako dugo će i ostati.\n← Jeftina avio karta za Indiju iz Beograda Rentiranje najam i prodaja električnih trotineta – skutera i električnih bicikala →


Kvalitetno saće (značaj i izrada)\nZnačaj kvalitetnog pčelinjeg saća\nPoznato je da pčelinje saće u plodištu upotrebom stari. Ono menja boju, smanjuju mu se radilične ćelije zbog taloženja košuljica u njima (od svake izvedene generacije po pet ), koje se slažu na dnu ćelije. Ove košuljice pčele ne izbacuju, usled čega se, ma koliko da su tanke, smanjuje zapremina ćelije. U tako smanjenim radiličnim ćelijama radjaju se i pčele radilice s manjom dužinom jezika, manjim kapacitetom medne voljke, što u krajnjem vodi i smanjenju produktivnosti pčela izvedenih u starom saću. Najzad, prema najnovijim ispitivanjima, pčele u čijem se gnezdu nalazi staro saće podložnije su pčelinjim bolestima, i to kako bolestima legla tako i bolestima odraslih pčela. Prema nekim autorima pčelinja društva sa starijim saćem imaju i jače izražen nagon za prirodnim rojenjem, kao i nagon za pojavom grebeži.\nIz tog razloga u plodištima savremenih košnica preporučuje se zamena starog saća novim, i to tako da se prosečno svake godine zameni jedna trećina starog saća novoizvučenim saćem. Dakle, kvalitetno saće je od velikog značaja za pčele i o tome uvek treba voditi računa. Za izradu saća zadužene su pčele radilice a da bi ono bilo vrhunskog kvaliteta pčelari im u tom poslu trebaju pomoći, a evo i kako.\nProizvodnja (izrada) saća\nU našim uslovima najbolje je da se novo saće izvlači na takozvanim "tihim pašama" za pčele. Na takvim pašama dobija se kvalitetno saće sa ispravnim radiličnim ujednačenim ćelijama, što nije slučaj na intenzivnim pašama (bagrem, uljana repica, kat-tad vrijesak i dr.) na kojima pčele mogu, iako je veštačko saće ispravno, izradjivati i veći broj trutovskih ćelija.\nZa proizvodnju većih količina saća, dakle za rezervu, mogu se koristiti posebno odabrana i za tu svrhu pripremljena pčelinja društva, koja ćemo ako paša presahne dok izgradnja saća traje, čak povremeno prihranjivati šećernim sirupom, ili dodavanjem šećera u kristalu postavljenog na poklopnu dasku s otvorom na njoj.\nBitno je da satne osnove budu pravilno postavljene u okvirima i da njihovo armiranje bude takvo da obezbedjuje dovoljnu čvrstinu i nosivost saća. Koji će se od metoda ožičavanja saća primeniti zavisiće od dimenzija okvira. U ovome ne treba preterivati, već poći od toga da su, recimo, za Dadanov okvir iz plodišta dovoljna četiri horizontalna reda pararelno dobro zategnute žice. Za utiskivanje žice u satnu osnovu koristiti alatku poznatu pod imenom žvrk, mada se u novije vreme, pogotovu na većim pčelinjacima, koristi i aparat sa pogonom na struju.\nStaro pčelinje saće oduzeto iz gneza treba što pre pretopiti, da ga ne bi napao voskov moljac, a dobijeni vosak zameniti za satne osnove, koje su u pčelarskim preduzećima izradjuju od čistog i dezinfikovanog pčelinjeg voska. Nije za preporuku izrada saća na ručnim presama, jer se tim putem, budući da se vosak ne dezinfikuje, mogu preko satnih osnova preneti i uzročnici nekih vrlo opasnih pčelinjih bolesti.\nPreporučuje se da satne osnove pre upotrebe odleže nekoliko meseci, jer ih pčele bolje izvlače nego one koje su sveže uradjene.\nTags: kvalitetno, pčelinje, saće, izrada saća


... /Krizni štab KS najavio zauzimanje stava o trećoj dozi vakcina protiv koronavirusa / Radio Sarajevo\nFoto: Dž.K./Radiosarajevo/Građani čekaju na vakcinaciju\n... / Krizni štab KS najavio zauzimanje stava o trećoj dozi vakcina protiv koronavirusa\n27. 09. 2021. u 16:40:00 Radiosarajevo.ba\nProteklog dana u Kantonu Sarajevo potvrđeno je 140 novih slučajeva zaraze koronavirusom, nakon laboratorijskog testiranja 1.003 uzorka.\nU skladu sa iznesenim podacima, na sjednici Kriznog štaba Ministarstva zdravstva KS je naloženo da se JU Zavod za javno zdravstvo KS obrati Stručnom savjetodavnom tijelu za imunizaciju stanovništva u Federaciji Bosne i Hercegovine sa upitom o zauzimanju konačnog stava ovog tijela kada se radi o nužnosti imunizacije stanovništva FBiH trećom dozom vakcine protiv koronavirusa.\nCOVID / Krizni štab FBiH predložio produženje epidemioloških mjera\nUkoliko ovo tijelo u zadatom roku ne zauzme zvanični stav o ovom pitanju, Krizni štab Ministarstva zdravstva će isto uzeti u promptno razmatranje.\nMinistarstvo zdravstva KS još jednom poziva građane da se vakcinišu, kako bi sačuvali svoje i zdravlje osoba u svojoj okolini. Iz ovog ministarstva i zdravstvenih ustanova zahvaljuju građanima na saradnji te ih pozivaju da i dalje poštuju sve propisane higijensko-epidemiološke mjere.\nTagovi: Krizni štab KS treća doza vakcina\n! / U sarajevskoj općini do polovine oktobra će biti vakcinisano 67 posto stanovnika\n! / Krizni štab predložio produženje aktuelnih mjera u FBiH: Raste broj preminulih\nNovi projekti / Načelnik Muzur i ministar Šteta otvorili radove na putu preko Igmana


Elektrana na bazi komunalnog otpada - saradnja "Elektroprivrede Srbije" i Grada Užica - Gradjevinarstvo.rs\nElektrana na bazi komunalnog otpada - saradnja "Elektroprivrede Srbije" i Grada Užica\n04.09.2009. | Biznis\nGrad Užice i Javno preduzeće "Elektroprivreda Srbije" (EPS) će, u prisustvu predstavnika Ministarstva za energetiku, 7. septembra potpisati memorandum o realizaciji projekta izgradnje elektrane - energane za proizvodnju električne energije iz komunalnog otpada, najavio je gradonačelnik Užica Jovan Marković.\n- Užice, u kome je pre 109 godina na Đetini izgrađena prva "električna fabrika" u Srbiji, a treća u svetu, po Teslinim principima polifazne struje, realizacijom tog projekta dobilo bi prvu elektranu na Balkanu koja bi koristila otpad kao energent - rekao je Marković.\n- Ministarstvo za energetiku i EPS podržali su našu ideju da u sklopu buduće regionalne deponije "Duboko", koju gradi devet opština Zlatiborskog i Moravičkog okruga, čiji početak rada je predviđen za narednu godinu, bude sagrađena i spalionica čija bi se energija iskoristila za proizvodnju električne energije - dodao je on.\nIzgradnjom elektrane na bazi napredne tehnologije inseneracije, koja koristi čvrsti komunalni otpad kao energent, prema rečima gradonačelnika Užica, postigla bi se dvostruka korist - bio bi produžen vek deponije, a dobila bi se jeftina električna energija.\nMarković je rekao da postoje obećanja i nekih donatora iz Nemačke i Luksemburga da će podržati realizaciju ovog projekta.\nOdlaganje otpadaka Generatori, pretvarači, čuvanje električne energije Odnošenje smeća i reciklaža otpada


Most ruši ekosistem - Pisma čitalaca - Dnevni list Danas\nPočetna » Dijalog » Pisma čitalaca » Most ruši ekosistem\nMost ruši ekosistem\nR. D.17.05.2021. 16:30\nZaključkom Vlade Republike Srbije broj 351-4002/2020 od 21. maja 2020. godine, projekat izgradnje i rekonstrukcije mosta obilaznice oko Novog Sada sa pristupnim saobraćajnicama, prepoznat je kao projekat javne linijske saobraćajne infrastrukture, od posebnog značaja za Republiku Srbiju.\nUz to je dodato da će se realizovati posebnim postupkom utvrđenim Zakonom o utvrđivanju javnog interesa i posebnim postupcima radi realizacije projekata izgradnje i rekonstrukcije linijskih infrastrukturnih objekata od posebnog značaja za Srbiju.\nNapominjemo da ovaj zakon, iako suspenduje primenu Zakona o javnim nabavkama, predviđa primenu Otvorenog postupka koji je propisan zakonom kojim se uređuju javne nabavke, osim ukoliko međunarodnim ugovorom nije drugačije određeno (stav 1 član 32), što znači da ne isključuje tendersku procedure, niti javnost postupka i zaštitu prava u postupcima javnih nabavki.\nOvim zakonom je takođe propisano da, u slučaju hitnosti i ugroženosti realizacije postupka, može se primeniti postupak izbora strateškog partnera, koji sprovodi radna grupa koju imenuje Vlada, a podrazumeva upućivanje JAVNOG poziva za izbor strateškog partnera, po članu 40 ovog zakona i takođe ne isključuje princip transparentnosti i javnosti.\nPodsećamo, u primedbama na sporni plan ukazali smo na nepoštovanje Zakona o vodama, Zakona o zaštiti prirode i drugih zakonskih regulativa. Izgradnjom mosta će se uništiti vredan ekosistem sa prisutnim strogo zaštićenim i zaštićenim vrstama. Dokazali smo da je u samom planu lažirano postojanje Strateških procena uticaja na životnu sredinu. Postoji opravdani strah da će se izgradnjom mosta na ovom mestu narušiti postojeći nasip i time će se značajno doprineti opravdanoj bojazni od plavljenja. U svetu nije poznato da se sa tranzitnog mosta pravi silazak u plavno područje. Izgradnjom međunarodne marine i veštačke staze ubiće se živi svet Dunavca. U vezi sa tim, predlažemo izgradnju gradske i međunarodne marine sa pratećim sadržajima na području Brodogradilišta, a nikada nismo tražili „šišarke“ kako se interpretira u medijima!\n1. Kojim dokumentom je utvrđeno da je most predviđen Nacrtom plana generalne regulacije mosta u produžetku Bulevara Evrope u Novom Sadu (2404) most obilaznica od posebnog značaja za Republiku Srbiju, jer kao takav nije predviđen planskim rešenjem?\n2. Na osnovu kog postupka su pribavljene ponude za idejno rešenje novog mosta preko Dunava, jer znamo da se budžetska sredstva ne mogu trošiti na osnovu simpatija prema određenom kreditoru i/ili izvođaču?\nekosistemMiloš VučevićNovi SadOtvoreno pismoNovi Sad\nJedno reagovanje na “Most ruši ekosistem”\n17. maja 2021. u 18.08\nNovosadjani ćute i gledaju kako im razni dodjoši uništavaju grad i od njega prave kasabu! Pluća grada kao i mali eko park se nalaze na mestu koje se zove Šodroš i Dunavac koji će biti potpuno uništen izgradnjom mosta i novih zgrada na potezu Šodroš i Brodogradilište! Mnogi agenti već prikazuju u svojim ponudama stanove u novom kvartu koji će se zvati “Novi Sad na vodi”. Novosadjani vreme je da se probudite, već je kasno!


Radno vreme prodavnica, zanatlija, ugostitelja i benzinskih pumpi za praznike - Telegraf.rs\nPrema odredbama Odluke o radnom vremenu zanatstva i trgovine u Beogradu, u nedelju, 31. decembra, uoči Nove godine, dežurne prodavnice, pretežno prehrambene robe (hipermarketi, supermarketi, superete, mini-marketi) moraju da rade najmanje od 9 do 12 sati, saopštili su iz Sekretarijata za privredu.\nU ponedeljak, 1. januara, dežurni prodajni objekti mogu biti zatvoreni, a u utorak, 2. januara, moraju da rade najmanje od 9 do 12 sati.\nU subotu, na Badnji dan, hipermarketi, supermarketi, superete, mini-marketi moraju da rade najmanje od 9 do 18 sati, dok na sam Božić (7. januara) dežurni prodajni objekti mogu biti zatvoreni.\n- Dežurni prodajni objekti koji rade u vreme državnih i drugih praznika dužni su da raspored, početak i završetak radnog vremena istaknu na vidnom mestu objekta, najmanje tri dana pre državnog i drugog praznika. Svi trgovinski i zanatski objekti u dane novogodišnjih i božićnih praznika mogu biti otvoreni i mogu raditi duže od radnog vremena - navodi se u saopštenju.\nU njemu se navodi i da danima kada se praznuje Nova godina (31. decembra, 1. i 2. januara), kao i 13. i 14. januara, ugostiteljski objekti za pružanje usluga ishrane i pića koji se nalaze u stambenim zgradama mogu raditi, emitovati muziku ili priređivati muzički program od 00 do 24 sata.


Počela akcijska prodaja ski-karata, sve je spremno za zimsku sezonu u RS - TU Magazin\nPočela akcijska prodaja ski-karata, sve je spremno za zimsku sezonu u RS\nBy redakcija on\t Oct 9, 2016 TURIZAM\nPlaninski centri u RS privode kraju pripreme staza za prve turiste, a da bi privukli što veći broj ljubitelja skijanja, akcijska prodaja ski-karata za predstojeću zimsku sezonu već je počela. U Olimpijskom centru “Jahorina” akcijska prodaja karata po 50 odsto nižoj ceni počela je 4. oktobra i trajaće idućih 15 dana.\nU “Jahorini” su istakli da cena ski-karata u sezoni nije menjana u odnosu na prošlu godinu. Najavili su da će u predsezonskom periodu do 24. decembra i postsezonskom od 13. marta 2017. godine cene ski-karata biti niže od 35 do 40 odsto za određene vrste karata, kao i da su rezervacije već počele.\nIz Planinskog skijaškog društva “Ljubijski rudar” iz Prijedora kažu da cene ski-karata nisu menjali poslednjih pet godina i tvrde da će tako biti i ove sezone. Skijaši koji ove zime planiraju da uživaju u čarima Bjelašnice moraće još malo da sačekaju na prodaju sezonskih karata. U Turističkoj organizaciji RS kažu da su svi smeštajni kapaciteti spremni za predstojeću zimsku sezonu, te da očekuju dobru posećenost.


U Crnogorskoj komercijalnoj banci pronevjereno 14 miliona eura - Biznis info portal - Bilans.ba\nHomeVijestiU Crnogorskoj komercijalnoj banci pronevjereno 14 miliona eura\nU Crnogorskoj komercijalnoj banci pronevjereno 14 miliona eura\nPODGORICA – Crnogorska komercijalna banka (CKB) pokrenula je od početka godine 30 disciplinskih postupaka protiv zaposlenih zbog pronevjera 14 miliona evra sa računa 200 klijenata, a većina je završila otkazom.\nPrema informacijama Pobjede, bivši radnici kojima je prekinut radni odnos tužili su CKB i traže nadoknadu štete, ali o tome nisu željeli zvanično da se oglašavaju, prenosi agencija Mina.\nBanka je u februaru otkrila zloupotrebe u filijalama u Podgorici i Baru, u sektoru privatnog bankarstva čiji su službenici raspolagali novcem klijenata.\nSlučaj je prijavljen Specijalnom državnom tužilaštvu (SDT) koji je pokrenuo istragu, a banka je tada podnijela krivičnu prijavu protiv dvoje zaposlenih. Krajem aprila SDT-u je prijavljen i bivši izvršni direktor Pal Kovač, kojeg sumnjiče da su pronevjere nastale jer on nije savjesno radio svoj posao.\nU CKB-u nisu željeli da komentarišu tužbe radnika, kao ni odluke nadležnih institucija. Na pitanje Pobjede da li je tačno da su disciplinske postupke usmjerili prvenstveno ka šalterskim službenicima, koji su izvršavali naloge pretpostavljenih, iz banke su odgovorili da sve radnike tretiraju jednako.\n“U skladu sa internim regulativama banke, sprovedeni su i postupci utvrđivanja odgovornosti za povredu radne obaveze kojima su obuhvaćeni i zaposleni na upravljačkim pozicijama. CKB se prema svim licima za koja se utvrdi postojanje osnova sumnje da su izvršila krivično djelo određuje na jednak način, bez obzira na njihov status ili poziciju u banci“, kazali su iz banke.\nOni su dodali da se krivične prijave koje su podnijeli odnose na moguće zloupotrebe položaja u privrednom poslovanju koje su za posljedicu imale sticanje protivpravne imovinske koristi, odnosno zloupotrebu položaja koja se ogledala i u nevršenju dužnosti.\nZbog zloupotreba u CKB banci vanrednu kontrolu pokrenula je vrhovna monetarna institucija, koja sagledava propuste u funkcionisanju interne kontrole.\nIz CKB-a je ranije saopšteno da će nadoknaditi štetu svim klijentima, te da će taj proces uskoro biti uspješno okončan. Banka, koja ima najveći tržišni udio u Crnoj Gori, je na kraju prošle godine ostvarila 10,83 miliona evra dobiti.\nObjava U Crnogorskoj komercijalnoj banci pronevjereno 14 miliona eura prenijeta sa portala Capital.ba – Informacija je capital.\nEvo ko je kupio višemilionski udio u Igmanu


Baterije Panasonic R14 1,5V, cene\nBaterija Panasonic R14 je po sastavu cink-karbonska i namenjena je za upotrebu u jednostavnijim uređajima koji nemaju veliku potrošnju kao npr. za: satove, igračke, radio...\nCene Baterije Panasonic R14 1\nUpozorenje: cene, linkovi i specifikacije proizvoda za Baterije Panasonic R14 1,5V su postavile naše listane online prodavnice. Molimo obavestite nas ukoliko naiđete na neku grešku.\nPregled: Baterije Panasonic R14 1,5V\nPronađite najbolju ponudu za Baterije Panasonic R14 1,5V na portalu ShopMania. Možete kupovati Baterije Panasonic R14 1,5V u stotinama pouzdanih online prodavnica koje isporučuju na teritoriji cele Srbije, po najboljim cenama za Baterije Panasonic R14 1,5V. Pročitajte komentare kupaca u našoj grupi, pogledajte slike Baterije Panasonic R14 1,5V i informišite se o svim njihovim karakteristikama. Samo na portalu ShopMania se mogu pronaći najbolji popusti i rasprodaje upoređujući ponude kategorije baterije, i kupite po najnižim mogućim cenama Baterije Panasonic R14 1,5V baterija i hiljade drugih sličnih proizvoda.


Kancelarijske etikete 40X75 1/192 bela - Idealno.rs\nPočetna / Kancelarija i škola / Papir i papirna konfekcija / Nalepnice i etikete / Kancelarijske etikete 40X75 1/192 bela\nKancelarijske etikete 40X75 1/192 bela\nPonuda prodavnice Dodatnaoprema za proizvod Kancelarijske etikete 40X75 1/192 bela. Ispravnost cene i podataka proveri na internet stranici prodavnice.\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Kancelarijske etikete 40X75 1/192 bela i izberi najbolju. Nalepnice i etikete iz kategorije Papir i papirna konfekcija je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Kancelarijske etikete 40X75 1/192 bela i vidi da li ti odgovara ili pogledaj druge proizvode brenda HERMA. Opis i tehnički podaci proizvoda Kancelarijske etikete 40X75 1/192 bela se mogu razlikovati od onih u internet prodavnici u kojoj obavljaš kupovinu. Kancelarijske etikete 40X75 1/192 bela je dostupan u prodavnici Dodatnaoprema po ceni, koja je navedena pored svakog prodavca u meniju "Prodavnice".\nGarantne uslove za Kancelarijske etikete 40X75 1/192 bela proveri u prodavnici u kojoj nameravaš da obaviš kupovinu. Slika za Kancelarijske etikete 40X75 1/192 bela je simbolična, zato se pre kupovine u prodavnici uveri da je proizvod isti.


Turska: Pojačana sigurnost i nova hapšenja osumnjičenih uoči NATO summita - 2004-05-03\nPolicija u Turskoj je uhapsila najmanje 25 osumnjičenih islamskih militanata za koje vjeruju da su planirali bombaške napade tokom summita NATO saveza u junu u Istambulu.\nTurska policija je pritvorila 16 osumnjičenih tokom operacije 29 aprila u Bursi, rekao je novinarima guverner te pokrajine, Oguz Kagan Koksal. On kaže da su osumnjičeni članovi grupe Ansar al-Islam, koja je povezana sa al-Qaidom, i da su planirali napade na sinagogu u Basri i pljačku banke kako bi osigurali novac za svoje potrebe.\nDevet drugih su uhapšeni u istovremenoj policijskoj raciji u Istambulu, ali su danas pušteni bez optužbi.\nKod 16 uhapšenih u Bursi policija kaže da je zaplijenila opremu za daljinsku kontrolu bombi, pištolje, knjige o pravljenju bombi, strana identifikacijska dokumenta, i CD-eve sa upustvima za trening.\nIslamska grupa bazirana na sjeveru Iraka, koja takodjer djeluje pod imenom Ansar al-Islam je osumnjičena za bombaški napad u Irbilu, prvog februara kada je ubijeno 109 osoba. Policijski zvaničnik je za Associated Press, pod uvjetom anonimnosti, rekao da grupa u Turskoj djeluje odvojeno, ali da imaju istu ideologiju i taktiku.\nTurska pojačava mjere sigurnosti uoči summita NATO saveza, prvog nakon prijema Rumunije, Bugarske, Latvije, Estonije, Litvanije, Slovenije i Slovačke sa kojima je NATO postao savez 26 zemalja. Desetak svjetskih lidera, medju kojima i predsjednik Bush, se očekuju na junskom summitu NATO-a u Istambulu.\nU Briselu je glasnogovornik NATO-a rekao da Savez ima puno povjerenje u tursku sigurnost i da nisu razmatrali promjenu mjesta održavanja summita.\nProšlog novembra u Istambulu je ubijena 61 osoba u seriji samoubilačkih napada za koje turski zvaničnici okrivljuju islamske militante povezane sa al-Qaidom.


POSETA VERNICIMA U LONDONU: Patrijarh Irinej služio liturgiju u crkvi Svetog Save - Kurir\nObnova starog prijateljstva Obnova starog prijateljstva POSETA VERNICIMA U LONDONU: Patrijarh Irinej služio liturgiju u crkvi Svetog Save\n13:41, 18.10.2016. 1\nNjegova Svetost Patrijarh Irinej je 15. oktobra 2016. u crkvi Svetog Save u Londonu služio Svetu Liturgiju uz sasluženje arhijereja i sveštenika pomesnih pravoslavnih crkvi u Velikoj Britaniji.\nPosle službene posete Anglikanskoj crkvi i njenom predstojatelju Lordu Arhiepiskopu kenterberiskom Gospodinu Džastinu Velbiju, Njegova Svetost patrijarh srpski G. Irinej i delegacija Srpske pravoslavne crkve nastavile su program posete svojim vernicima u Londonu i Ujedinjenom Kraljevstvu.\nSlužbena poseta Engleskoj crkvi završila je besedom patrijarha Irineja u katedrali Svetog apostola Pavla odnosno svečanom večerom koju je u njegovu čast priredio Lord Episkop londonski Gospodin Ričard Čaters.\nOvim značajnim događajem zaokružena je poseta na najvišem nivou između dve crkve kojima se obnavlja staro prijateljstvo čije je temelje postavljao Sveti vladika Nikolaj pre jednog veka u vreme Prvog svetskog rata, saopštila je SPC u Londonu.\n(VIDEO) NOVI ŠOK U BRITANIJI: Policija zadržala muškarca ispred rezidencije kraljice Elizabete II


Naslovna/Politika/DNS šalje očajničke poruke članstvu, DEMOS formira banjalučki odbor 25. januara (FOTO)\nNepun mjesec nakon zvaničnog razlaza Demokratskog narodnog saveza sa funkcionerima i članovima koji su 22. decembra 2018. zvanično formirali DEMOS, čiji je predsjednik Nedeljko Čubrilović, stranka Marka Pavića ima ozbiljne kadrovske probleme u cijeloj RS, a posebno u Banjaluci, saznaje portal opcija.net.\nIpak, bez obzira na ovakve očajničke pokušaje, kako saznaje ovaj portal, povjereništvo DNS-a za Banjaluku ne ostvaruje nikakav napredak u pokušajima da konsoliduju stranku, iako doslovno nude svim zainteresovanim da, bez ikakvih proceduralnih komplikacija, budu članovi stranačkih organa, pa i funkcioneri, ukoliko samo pokažu volju za to.\nMeđutim, ovakvi gestovi za sada ne donose rezultate, pa povjereništvo i dalje nije u mogućnosti da zakaže skupštinu nove gradske organizacije DNS-a, pri čemu se uopšte ne nazire ni datum kada bi to moglo da se desi.\nZa to vrijeme, Čubrilovićev DEMOS intenzivno djeluje širom Republike Srpske. Nakon sjednice Glavnog odbora DEMOS-a, 12. januara u Bijeljini, na kojoj je kompletiran stranački vrh, slijede skupovi u Trebinju, 17. januara, a zatim i u Foči, 18. januara, kada će biti izabran gradski, odnosno opštinski odbor u ove dvije sredine.\nKulminacija tog procesa biće 25. januara. Za taj datum planirana je skupština Gradske organizacije DEMOS-a u Banjaluci, u Banskom dvoru. Kako se saznaje, kandidat za predsjednika GO biće Slobodan Stanarević, načelnik Odjeljenja za prostorno uređenje u banjalučkoj Gradskoj upravi.\nSkupu će prisustvovati 650 delegata iz svih mjesnih zajednica u Banjaluci. Oni će izabrati Gradski odbor DEMOS-a sa 140 članova, uz mogućnost naknadnog kooptiranja još 30 članova.\nDEMOS DNS Maja Jovanović Marko Pavić Nedeljko Čubrilović Slobodan Stanarević


Otvaranje srpskog Paviljona u Dubaiju pre neki dan privukao je veliku pažnju srpskog i arapskog sveta. Na ceremoniji održanoj u okviru najveće svetske izložbe "Expo 2020. Dubai" prisustvao je veliki broj zvanica iz Ujedinjenih Arapskih Emirata, a od domaćih zvaničnika, i presednik Aleksandar Vučić i Tatjana Matić, ministarka trgovine, turizma i telekomunikacija, koja je ujedno i generalna komesarka nastupa Srbije na izložbi u Dubaiju.\nBrojnim gostima iz Srbije, privrednicima, ali i drugim građanima, po otvaranju bili su posebno zanimljivi gosti iz UAE, među kojima su tražili i lica poznatih šeika, ali jedan događaj privukao je posebnu pažnju prisutnih.\nMinistarka Matić dočekala je na ceremoniji otvaranja paviljona Srbije, više nego sestrinski mladu ženu u hidžabu. Zagrljaj koji su zabeležile i kamere bio je toliko "jak" s obe strane, da su se mogi zapitali ko je to sa druge strane ministarke.\nKako je "Blic Biznisu" potvrđeno, u pitanju je Rim Al Hašimi, generalna direktorka Svetske izložbe "Expo 2020. Dubai" i državni ministar za međunarodnu saradnju u Ministarstvu spoljnih poslova i međunarodnu saradnju UAE.\n- Jako imaju blizak i lep odnos - potvrdio nam je izvor koji dobro poznaje obe dame.\nPodsetimo, po otvaranju Paviljona Srbije u Dubaiju, najviša zgrada u ovom gradu Burdž Kalifa bila je obojena bojama srpske zastave, i to u čast Srbije i predsednika Aleksandra Vučića koji je tamo boravio.


Zahavi: Postoji 4.000 sojeva Kovid 19, svi unapređuju vakcine - Sandžak Haber - Sandžačke Internet Novine\nNaslovna COVID 19 Zahavi: Postoji 4.000 sojeva Kovid 19, svi unapređuju vakcine\nLONDON – Britanski ministar zadužen za vakcinaciju Nadim Zahavi potvrdio je da širom sveta trenutno postoji oko 4.000 sojeva virusa koji uzrokuje bolest KOVID-19, tako da svi proizvođači vakcina pokušavaju da poboljšaju njihovu efikasnost.\n“Vrlo je malo verovatno da trenutna vakcina neće biti efikasna na poznatim sojevima virusa, posebno kada je reč o sprečavanju težeg oblika bolesti i hospitalizacije. Svi proizvođači, Fajzer, Biontek, Moderna, AstraZeneka i drugi gledaju da poboljšaju svoju vakcinu kako bi bili sigurni da smo spremni za bilo koji novi soj, a širom sveta sada postoji oko 4.000 mutacija”, rekao je Zahavi za „Skaj Njuz“, prenosi Rojters.\nHiljade sojeva koronavirusa potvrđeno je dok virus mutira, uključujući takozvane britanske, južnoafričke i brazilske sojeve za koje se tvrdi da se šire brže od drugih, a samo veoma mali broj tih mutacija će verovatno biti važan i promeniti virus na primetan način”, navodi „Britiš medikal džornal”.\nPrethodni tekstNOVI ZAKON STUPA NA SNAGU: Moći ćete da smanjite RAČUNE za struju i grejanje, evo šta bi trebalo da uradite!\nSledeći tekstHamad preko Hidalga do četvrtfinala u Antaliji


Obama:SAD posebne, moramo reagovati\nAmerički predsednik Barak Obama izjavio je sinoć, tokom obraćanja naciji iz Bele kuće, da će dati poslednju šansu diplomatiji da bi se izbegao udar na Siriju. Obama kaže da ipak Sjedinjene Američke Države moraju da odgovore na upotrebu hemijskog oružja, ako diplomatija ne bude dala rezultate.\nOn je uverio narod da ako do napada dođe, neće koristiti kopnene trupe, niti će napad biti dugotrajan "kao na Kosovu ili u Libiji".\nU govoru koji su direktno prenosile sve televizijske kuće, Obama je oprezno pozdravio ruski predlog da vlada sirijskog predsednika Bašara al-Asada preda celokupne zalihe hemijskog oružja, dajući do znanja da će odustati od napada ako se to bude i dogodilo.\nOn je, ipak istakao, da nema garancija da će diplomatija sigurno doneti rezultate i pozvao američku naciju da bude spremna da do udara možda ipak dođe.\nOn je potvrdio da je juče popodne posetio Kongres i da je zatražio od kongresmena i senatora iz obe partije da se odloži glasanje o njegovoj rezoluciji kojom je tražio podršku za vazdušne udare u Siriji.\nOdgovarajući na kritike prema kojima američka javnost ne želi ulazak zemlje u sirijski sukob, Obama je čvrsto naglasio da neće biti upotrebljene kopene trupe SAD. "Nećemo voditi dugotrajnu vazdušnu kampanju kao na Kosovu ili u Libiji, kao što to neće biti ni vojna akcija bez kraja kao u Iraku i Avganistanu.\nOvo bi bila ciljana akcija da se obezbedi jasan cilj, a to je odvraćanje režima od korišćenja hemijskog oružja i smanjenje njihovih kapaciteta", dodao je američki predsednik.


Saradnja Slovenije i takozvanog Kosova\nSaradnja Slovenije i takozvanog Kosova\nSlovenački ministar odbrane Roman Jakič i kvazi ministar bezbednosnih snaga Kosova Agim Čeku potpisali su sporazum o saradnji Slovenije i Kosova u oblasti odbrane. Sporazum, koji je bio u pripremi četiri godine, osnova je za dalju implementaciju projekata saradnje između kvazi Bezbednosnih snaga Kosova i Slovenije, prenela je STA.\nSaradnja će se odvijati pre svega u oblastima međunarodne bezbednosti i stabilnosti, obrazovanja i obuke, logističkog planiranja i finansiranja, kao i oblastima pravnih poslova i zaštite životne sredine. Specijalne oblasti poput kurseva jezika i razmene stručnjaka “dizajnirani su da pomognu kvazi kosovskim snagama bezbednosti da se adaptiraju na standardizaciju NATO”, rekao je Jakič i dodao da civilna zaštita, takođe čini važan deo sporazuma.\nČeku, koji se nalazi u dvodnevnoj poseti Sloveniji, opisao je sporazum kao važan korak za kvazi kosovske bezbednosne snage.\n“Kosovo teži da bude faktor mira i stabilnosti u regionu. Mi ćemo uvek nastojati da doprinesemo miru i razrešenju potencijalnih teškoća u regionu i šire”, rekao je Čeku.\nDvojica ministara su takođe razgovarali o bezbednosnoj situaciji na Kosovu i u širem regionu i prisustvu međunarodnih mirovnih snaga u pokrajini. Jakič je potpisivanje sporazuma Beograda i Prištine u Briselu ocenio kao pozitivan korak i izrazio uverenje da će obe strane ubrzo početi sa njegovom primenom.\nOn je dodao da je stabilnost Kosova i šireg regiona od strateškog značaja za Sloveniju i najavio da će ta država nastaviti da učestvuje u misiji Kfora dokle god to bude potrebno i da će samo minimalno smanjiti prisustvo svojih vojnika. Trenutno je 308 slovenačkih vojnika angažovano na Kosovu, podsetila je slovenačka agencija.


Odbornici usvojili drugi rebalans budžeta - YU ECO RTV\nNaslovna / Društvo / Odbornici usvojili drugi rebalans budžeta\nGoran 2 децембра, 2021\tDruštvo, Politika Napiši komentar 29 Pregledi\nNa 16. redovnoj sednici Skupštine grada, odbornici su većinom glasova usvojili drugi rebalans budžeta za 2021. godinu, čime je višak sredstava na prihodovanoj strani preraspoređen. Deo tih sredstava otići će na investiciona ulaganja u javnim i javno komunalnim preduzećima i otplatu dugovanja.\nNajznačajnija tačka dnevnog reda današanje sednice ticala se drugog rebalansa budžeta. Kako je naveo gradonačelnik, Stevan Bakić, drugim rebalansom gradska kasa veća je za nešto više od 171 milion dinara. Obim budžeta za 2021. godinu umesto 6,3 milijarde, sada iznosi 7,4 milijarde dinara. Ta sredstva jednim delom otići će javnim i javno komunalnim preduzećima za investiciona ulaganja i poboljšanje kvaliteta komunalnih usluga. Takođe, zahvaljujući ovim sredstvima, grad će u novu godinu ući sa isplaćenim dugovanjima prema Ministarstvu odbrane na ime kupoprodaje Doma vojske i Prve kasarne.\nPredsednik odborničke grupe Saveza vojvođanskih Mađara, Janoš Nagel, pozitivno je ocenio ostvarenje budžeta.\nSvoje nezadovoljstvo izrazili su odbornici iz redova opozicije, koji nisu podržali usvajanje rebalansa budžeta. Kako je naveo Miroslav Milojević, odbornik grupe Pokret građanske Subotice, nisu zadovoljni pre svega raspodelom sredstva, te smatraju da je infrastruktura prioritet.\nPred odbornicima su se našle i Odluke o izradi Plana detaljne regulacije za deo prostora između ulica Jovana Mikića i koridora železničke pruge od Segedinskog puta do Tesline ulice, kao i donošenje Odluke o izradi Plana detaljne regulacije solarne elektrane “Bikovo”.\nPrethodna IN MEMORIAM – Jovan Mirčeski\nSledeća “Invaliditet i sport”


Erdogan osudio Angelu Merkel zbog njene podrške Holandiji\nTurski predsednik optužio Angelu Merkel da "podržava teroriste"\nTurski predsednik Redžep Tajip Erdogan osudio je danas nemačku kancelarku Angelu Merkel zato što je stala na stranu Holandije u sporu oko učešća turskih ministara na skupovima u gradovima Evrope, u daljem zaoštravanju spora između Turske i nekoliko evropskih zemalja, prenosi Beta.\nTurski predsednik je u intervjuu za televiziju A Haber optužio Angelu Merkel da "podržava teroriste". Merkelova je rekla danas da Holandija ima njenu "punu podršku i solidarnost" posle izjave turskog predsednika u kojima je on holandsko ponašanje prema turskim ministrima uporedio s nacizmom.\nErdogan je te izraze ponovio i danas u intervjuu i optužio Holandiju za "nacizam" i "neonacizam".\n"Gospođo Merkel, zašto krijete teroriste u vašoj zemlji? Zašto ne delujete", rekao je turski predsednik u ovom televizijskom intervjuu i optužio Berlin da nije ispitao 4.500 dosijea o navodnim teroristima koje mu je prosledila Ankara.\n"Gospođo Merkel, vi podržavate teroriste", rekao je Erdogan.\nNemačka kancelarka Angela Merkel ocenila je optužbe predsednika Turske Redžepa Tajipa Erdogana kao "apsurdne", izjavio je večeras portparol nemačke vlade Štefen Zajbert.\n"Kancelarka ne namerava da učestvuje u takmičenju u provokacijama. Ona smatra da su takve provokacije očigledno apsurdne", kratko je rekao Zajbert.\nErdogan je, inače, danas najavio da će dvoje njegovih ministara uložiti žalbe Evropskom sudu za ljudska prava zbog ophođenja prema njima u Holandiji.\nU današnjem intervjuu Erdogan je rekao da će žalbe biti uložene, iako ne veruje da će sud presuditi u korist Turske.\nOn je takođe pozvao Turke koji žive u Evropi da ne glasaju za antiturske partije. U Holandiji se parlamentarni izbori održavaju u sredu.\nHolandska vlada je zbog "rizika po javni red i bezbednost" u subotu povukla dozvolu za sletanje aviona turskog ministra spoljnih poslova Mevluta Čavušoglua, koji je najavio da će u Roterdamu prisustvovati mitingu podrške za turski referendum kojim se povećavaju ovlašćenja šefa države.


OFF-ROAD autonomni sistem – novi patent Forda - Auto Republika\nПочетна Life Tehnologija & IT OFF-ROAD autonomni sistem – novi patent Forda\nAko ste, baš kao i mi pomislili, da će terenci ostati imuni na tehnologiju autonomne vožnje, prevarili ste se. Nedavno, Ford je patentirao sistem koji će omogućiti vozilu da se, bez pomoći vozača, kreće raznim vrstama nepristupačanog terena.\nKao što je opisano u patentnoj dokumentaciji, sistem prvo utvrđuje da li je bezbedno da vozilo savlada konkretnu prepreku, putem senzora koji detektuje prisustvo prepreke, a zatim šalje signal procesoru. Ukoliko je izazov, savladiv za vozilo, sklop će upravljati sistemom aktivnog oslanjanja, kako bi olakšao obavljanje zadatka. Ukoliko softver prepozna situaciju koja iziskuje napuštanje vozila od strane putnika, pre savladavanja prepreke, adekvatna poruka će biti upućena vozaču.\nPatentirani autonomni sistem omogućava vozilu savladavanje velikog broja različitih prepreka. Ukoliko identifikuje velike stene, na primer, oslanjanje će biti podešeno spram te informacije, uz obaveznu proveru visine prepreke u odnosu na klirens vozila. Sistem će biti u stanju i da kombinuje režime vožnje kako bi se prepreke što efektnije i bezbednije savladavale.\nIz razloga bezbednosti, sistem razmatra mnogobrojne rizike koji uključuju: prevrtanje, gubitak trakcije ili kontrole nad vozilom tokom savladavanja izazova. Ako su faktori rizika ispod maksimalno definisanog nivoa, ali su ipak značajni, sistem će dozvoliti savladavanje prepreke jedino u autonomnom modu, ali uz zahtev prema putnicima da napuste vozilo, dok se manevar umereno visokog rizika ne kompletira. Ukoliko pak, sistem proceni da je rizik nedopustivo visok, naložiće vozaču da izabere alternativni put.\nSistem koristi mrežu lasera, radara, kamera i ultrazvučnih senzora, kao i baze podataka kojima raspolaže, kako bi na precizan način utvrdio ozbiljnost izazova. Patentno rešenje čak uključuje i mogućnost kontrole vozila putem daljinskog upravljača.\nDokument se bavi i prikazom fotografija pikap vozila, ali to ne znači nužno da je sistem moguće ugraditi samo u ovaj tip četvorotočkaša, uključujući i one koji nisu tradicionalno namenjeni terenskoj vožnji. “Vozilo može koristiti ovo rešenje bez obzira da li se radi o putničkom, komercijalnom (uključujući kamione, autobuse, minivan), krosoveru…” – navodi se u patentu.\nOvo svakako nije prvi put da smo čuli o rešenju za autonomnu vožnju po nepristupačnim terenima. Jaguar Land Rover je prikazao već model Range Rover Sport kojim se može upravljati pomoću daljinskih komandi, u terenskoj vožnji. Naravno, podrazumeva se da je vozač, u ovim okolnostima, van vozila.\nPrilično je zgodno, kada vozač ima asistenciju autonomnog sistema, posebno u neprijatnim situacijama koje nisu retke u terenskoj vožnji.\nJoš uvek nije poznato kada će, i da li će uopšte, Ford primeniti ovakvu soluciju, u svojoj proizvodnoj gami.\ntagovi: autonomna vožnja krosover off road pikap suv terenska vožnja\nprethodni Vodonične gorivne ćelije u vozilima (FCEV) – deo našeg sutra\nsledeći Cene goriva u Srbiji i regionu


Evropska komisija odgovore na dodatna pitanja očekuje do početka oktobra – Fokus.ba\nPriprema odgovora na dodatna pitanja Evropske komisije odvija se istom procedurom kao i u slučaju Upitnika. Cjelovite odgovore BiH činit će doprinosi nadležnih institucija na svim nivoima vlasti – kazala je za Fenu glasnogovornica Direkcije za evropske integracije Marina Kavaz-Siručić.\nPo njenim riječima, institucije sa svih nivoa vlasti su već unijele doprinose u informacioni sistem napravljen da podrži ovaj zadatak i olakša razmjenu pisanog materijala između velikog broja učesnika u ovom poslu.\n– Predsjedavajući i zamjenici radnih grupa u sistemu koordinacije sada analiziraju doprinose i pripremaju radne verzije odgovora BiH na dodatna pitanja Evropske komisije, o kojima će se pripadajuće radne grupe izjašnjavati – navodi Kavaz-Siručić.\nNakon što radne grupe okončaju svoj dio posla, slijedi verifikacija odgovora, razmatranje eventualno nefinaliziranih odgovora u forumu Komisije za evropske integracije, prevod, verifikacija prevoda, potvrda Vijeća ministara BiH i u konačnici dostavljanje odgovora na dodatna pitanja Evropskoj komisiji.\nKavaz-Siručić napominje da je Evropska komisija u metodološkim napomenama uz dodatna pitanja kazala da bi cijenila da odgovore dobije u roku od tri mjeseca, što je kraj septembra, odnosno početak oktobra.\n– Nesporno je da institucije imaju prethodno iskustvo u odgovaranju na Upitnik, da je cjelokupan sistem uhodan i da je ovaj posao realno moguće uraditi u tromjesječju. No, na pitanje da li će takva dinamika biti i realizovana, niko ne može dati pouzdan odgovor. Kao i tada, i sada je od rokova mnogo važniji sadržaj odgovora – zaključila je Kavaz-Siručić.\nEvropska komisija je 20. juna proslijedila dodatna pitanja u svrhu pripreme mišljenja o zahtjevu BiH za članstvo u EU.\nNajviše dodatnih pitanja (106) odnosi se na politički kriterij, dok je u ekonomskom kriteriju Evropska komisija postavila 33 dodatna pitanja. Slijede poglavlje 19. Socijalna politika i zapošljavanje (43), poglavlje 14. –Transportna politika (39), te poglavlje 26. – Obrazovanje i kultura (36)…\nPodsjećanja radi, evropski komesar za politiku susjedstva i pregovore o proširenju Johannes Hahn uručio je početkom decembra 2016. godine predsjedavajućem Vijeća ministara BiH Denisu Zvizdiću Upitnik Evropske komisije, koji je sadržavao 3.242 pitanja grupisana u politički i ekonomski kriterij te 33 poglavlja pravne stečevine Evropske unije.\nOdgovori Bosne i Hercegovine na Upitnik uručeni su predstavnicima Evropske komisije 28. februara ove godine na svečanoj ceremoniji u Sarajevu.\nUpitnik je instrument kojim se Evropska komisija služi u pripremi mišljenja o zahtjevu BiH za članstvo u EU, a odgovori na pitanja iz Upitnika su jedan od izvora informacija koje će Evropska komisija u tome koristiti.\nINTA: EK da dozvoli izvoz medicinske opreme na Balkan\nZabranjuje se putovanje kroz šengensku zonu!?\nNova metodologija proširenja EU: Bez vladavine prava i uređene ekonomije nema ulaska\nPrestanak proizvodnje: Halogenim sijalicama dolazi kraj


Nobelova nagrada za fiziku za 2015\nNOBEL 2015: Nobel za lovce na neutrina\nNobelova nagrada za fiziku 2015 godine je dodeljena dvojici fizičara koji su istraživali atomsku česticu neutrin\nNobela za fiziku u 2015. osvojili su Takaki Kadžita iz Japana i Artur Mekdonald iz Kanade za rešenje decenijama stare misterije neutrina.\nNobelov komitet za fiziku u 2015. godini nagradio je istraživanja u oblasti fizike neutrina, malih, misterioznih i uzbudljivih čestica koje se javljaju u čitavom univerzumu, a kojima se uporno bavi jedna specifična grupa zaljubljenika. Naime, ovogodišnju nagradu su ravnomerno podelili Takaki Kadžita iz istraživačke kolaboracije Super-kamiokande, sa Univerziteta u Tokiju u Japanu i Artur Mekdonald iz Neutrino opservatorije Sadburi, pri Univerzitetu Kvins u Kanadi.\nFizičari Takaki Kadžita i Artur Mekdonald su nagrađeni za radove koji su u velikoj meri definisali savremenu fiziku elementarnih čestica i objasnili jednu od njenih najpoznatijih misterija koja se odnosila na neutrina. Kako je Nobelov komitet saopštio, nagradu su dobili ”za otkriće neutrino oscilacija, koje su pokazale da neutrino ima masu”.\n2015-10-09T11:49:42+02:0012 октобра, 2015|Nauka|


Austrija dobila novog kancelara, vlada rekonstruirana - www.vecernji.ba\n06. prosinca 2021. u 20:22 0 komentara 72 prikaza\nNehammer, poznat kao zagovornik strogih ograničenja migracija, položio je u ponedjeljak zakletvu pred austrijskim predsjednikom Alexanderom Van der Bellenom i naslijedio je Alexandera Schallenberga, koji je na toj funkciji bio samo dva mjeseca nakon ostavke kancelara Sebastiana Kurza. Schallenberg će se sada vratiti na svoju funkciju ministra vanjskih poslova.\nPromjenu je pratila i rekonstrukcija vlade, s novim ministrima imenovanim na čelo financija i obrazovanja, prenosi dpa.\nNehammer preuzima dužnost u teškim okolnostima. Koalicija OeVP-a i Zelenih, koja je na vlasti od 2020. godine, na klimavim je nogama zbog brojnih političkih nesuglasica. Čak i u borbi za obuzdavanje četvrtog talasa pandemije Covid-19, vladini partneri često su bili u sukobu jedni s drugima.


Luka Novi Sad - Blic Online\nPOČINJU INVESTICIJE U LUKU NOVI SAD Ulaganje vredno 29 miliona evra, prvi na redu putnički terminal\nKompanija P&O Port Dubai, koja je u maju kupila Luku Novi Sad za osam miliona evra, uložiće u to lučko preduzeće oko 29 miliona evra, izjavila je premijerka Ana Brnabić i dodala da će novi vlasnik prvo uložiti u otvaranje terminala za međunarodni putnički saobraćaj.\nJedan od najvećih lučkih operatera na svetu, "Dubai Port World", čija je firma P&O Ports Dubai nedavno kupila Luku Novi Sad, interesuje se za ulaganje u bugarske luke i stvaranje visokotehnoloških logističkih centara u različitim gradovima.\nU Vladi Srbije danas će biti potpisan ugovor o prodaji Luke Novi Sad kompaniji "P&O ports" iz Ujedinjenih Arapskih Emirata, koja posluje u sastavu kompanije "DP vorld", trećeg najvećeg lučkog operatera na svetu.\nKnežević: Kazahstanska preduzeća zainteresovana za javno-privatna partnerstva\nMinistar privrede Goran Knežević izjavio je da su preduzeća iz Kazahstana zainteresovana za učešće u javno privatnom partnerstvu, odnosno za neku vrstu saradnje sa preduzećima kao što su RTB "Bor", "Petrohemija", "Azotara", "Metanolsko sirćetni kompleks" (MSK) i "Luka Novi Sad".\nSAZNAJEMO Nemački "Rhenus" najozbiljniji kandidat za kupovinu "Luke Novi Sad"\nMeđu 11 pisama o zainteresovanosti za privatizaciju državne "Luke Novi Sad" stigla je i ponuda nemačkog giganta "Rhenus logistics", saznaje "Blic".\nŠtrajk u luci Novi Sad prekinut, postignut dogovor radnika i rukovodstva